               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.5.2017
            COM(2017) 508 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Ισπανίας για το 2017και τη διατύπωση γνώμης του Συμβουλίου σχετικά με το πρόγραμμα σταθερότητας της Ισπανίας για το 2017

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Ισπανίας για το 2017

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Ισπανίας για το 2017

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών
                  2
               , και ιδίως το άρθρο 6 παράγραφος 1,

               Έχοντας υπόψη τη σύσταση της Ευρωπαϊκής Επιτροπής
                  3
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  4
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 16 Νοεμβρίου 2016, η Επιτροπή εξέδωσε την Ετήσια Επισκόπηση της Ανάπτυξης
                  5
               , με την οποία σηματοδοτήθηκε η έναρξη του Ευρωπαϊκού Εξαμήνου του 2017 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή ενέκρινε την έκθεση του μηχανισμού επαγρύπνησης
                  6
               , στην οποία η Ισπανία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για Σύσταση του Συμβουλίου σχετικά με την οικονομική πολιτική της ζώνης του ευρώ. Η Σύσταση αυτή εγκρίθηκε από το Ευρωπαϊκό Συμβούλιο στις 9-10 Μαρτίου 2017 και εκδόθηκε από το Συμβούλιο στις 21 Μαρτίου 2017
                  7
               .

               (2)Ως κράτος μέλος με νόμισμα το ευρώ και λαμβανομένης υπόψη της στενής διασύνδεσης των οικονομιών της Οικονομικής και Νομισματικής Ένωσης, η Ισπανία θα πρέπει να διασφαλίσει την πλήρη και έγκαιρη εφαρμογή της Σύστασης για τη ζώνη του ευρώ, που αποτυπώνεται στις κατωτέρω συστάσεις 1 και 3.

               (3)Η έκθεση χώρας του 2017 για την Ισπανία
                  8
                δημοσιεύθηκε στις 22 Φεβρουαρίου 2017. Στην έκθεση αξιολογήθηκε η πρόοδος της Ισπανίας όσον αφορά την εφαρμογή των ειδικών ανά χώρα συστάσεων που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις που είχαν εκδοθεί κατά τα προηγούμενα έτη και η πρόοδος της Ισπανίας ως προς την επίτευξη των εθνικών στόχων της στρατηγικής «Ευρώπη 2020». Επιπλέον, περιλάμβανε εμπεριστατωμένη επισκόπηση δυνάμει του άρθρου 5 του κανονισμού (ΕΕ) αριθ. 1176/2011, τα αποτελέσματα της οποίας δημοσιεύθηκαν επίσης στις 22 Φεβρουαρίου 2017
                  9
               . Η ανάλυση της Επιτροπής καταλήγει στο συμπέρασμα ότι η Ισπανία αντιμετωπίζει μακροοικονομικές ανισορροπίες με διασυνοριακό αντίκτυπο. Ειδικότερα, τα πλεονάσματα του ισοζυγίου τρεχουσών συναλλαγών μεταφράζονται σε μείωση των καθαρών εξωτερικών υποχρεώσεων της Ισπανίας, οι οποίες, εντούτοις, εξακολουθούν να είναι σημαντικές και να εκθέτουν τη χώρα σε μεταβολές του κλίματος των αγορών. Το χρέος του ιδιωτικού τομέα μειώθηκε σημαντικά, ιδίως για τις εταιρείες, αλλά το χρέος των νοικοκυριών παραμένει υψηλό. Η οικονομική ανάπτυξη έχει καταστεί ο κύριος μοχλός μείωσης του χρέους, αλλά οι δημοσιονομικοί κίνδυνοι για τη βιωσιμότητα παραμένουν σε υψηλά επίπεδα σε μεσοπρόθεσμη βάση.  Ιδιαίτερα σημαντική είναι η ανάγκη λήψης μέτρων για τον περιορισμό του κινδύνου δυσμενών επιπτώσεων των ανισορροπιών στην ισπανική οικονομία και στην Οικονομική και Νομισματική Ένωση, δεδομένου του μεγέθους της και του διασυνοριακού της ειδικού βάρους.. Ο χρηματοπιστωτικός τομέας συνέχισε να παρουσιάζει υψηλό βαθμό σταθερότητας, ενισχυόμενος από την εν εξελίξει αναδιάρθρωσή του, το χαμηλό κόστος χρηματοδότησης και την οικονομική ανάκαμψη. Η δημιουργία θέσεων απασχόλησης ήταν σημαντική κατά τα τελευταία έτη, ενώ η ανεργία μειώθηκε με ταχύ ρυθμό, αλλά εξακολουθεί να είναι πολύ υψηλή. Οι μεταρρυθμίσεις στην αγορά εργασίας και η συγκράτηση των μισθών έχουν αποτελέσει σημαντικές κινητήριες δυνάμεις για την ισχυρή δημιουργία θέσεων απασχόλησης και τη βελτίωση της ανταγωνιστικότητας κατά τα τελευταία έτη.

               (4)Στις 28 Απριλίου 2017 η Ισπανία υπέβαλε το Εθνικό Πρόγραμμα Μεταρρυθμίσεων για το 2017 και στις 29 Απριλίου 2017 η Ισπανία υπέβαλε το Πρόγραμμα Σταθερότητας για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (5)Οι σχετικές ειδικές ανά χώρα συστάσεις ελήφθησαν υπόψη στα προγράμματα των κρατών μελών για τα Ευρωπαϊκά Διαρθρωτικά και Επενδυτικά Ταμεία (ΕΔΕΤ) που καλύπτουν την περίοδο 2014-2020. Όπως προβλέπεται στη νομοθεσία που διέπει τα ΕΔΕΤ
                  10
               , όταν είναι αναγκαίο για τη στήριξη της εφαρμογής των σχετικών ειδικών ανά χώρα συστάσεων, η Επιτροπή μπορεί να ζητήσει από ένα κράτος μέλος να επανεξετάσει και να τροποποιήσει τα οικεία προγράμματα ΕΔΕΤ. Η Επιτροπή έχει παράσχει περαιτέρω κατευθυντήριες γραμμές σχετικά με την εφαρμογή των εν λόγω κανόνων
                  11
               .

               (6)Η Ισπανία υπάγεται επί του παρόντος στο διορθωτικό σκέλος του Συμφώνου Σταθερότητας και Ανάπτυξης. Η Ισπανία, στο Πρόγραμμα Σταθερότητας του 2017, σχεδιάζει να διορθώσει το υπερβολικό έλλειμμα έως το 2018, ευθυγραμμιζόμενη με την ειδοποίηση του Συμβουλίου της 8ης Αυγούστου 2016. Το ονομαστικό έλλειμμα προβλέπεται να μειωθεί περαιτέρω σε 0,5 % του ΑΕΠ το 2020. Οι προβλέψεις του προγράμματος για τις δαπάνες ενσωματώνουν την επέλευση των ενδεχόμενων υποχρεώσεων που συνδέονται με τους αυτοκινητόδρομους και τον χρηματοπιστωτικό τομέα και ανέρχονται περίπου στο 0,4 % και το 0,2 % του ΑΕΠ για το 2017 και 2018, αντιστοίχως. Ο μεσοπρόθεσμος δημοσιονομικός στόχος για ισοσκελισμένη δημοσιονομική θέση σε διαρθρωτικούς όρους δεν προβλέπεται να επιτευχθεί εντός του χρονικού ορίζοντα του Προγράμματος Σταθερότητας. Το εκ νέου υπολογισθέν διαρθρωτικό ισοζύγιο
                  12
                προβλέπεται να ανέλθει στο -1,9 % του ΑΕΠ το 2020. Το Πρόγραμμα Σταθερότητας προβλέπει ότι ο δείκτης δημόσιου χρέους προς το ΑΕΠ θα ανέλθει σε 98,8 % το 2017, 97,6 % το 2018 και 92,5 % το 2020. Οι μακροοικονομικές παραδοχές του προγράμματος είναι ρεαλιστικές μέχρι το 2018 και σχετικά αισιόδοξες για τα επόμενα έτη. Συνολικά, η σχεδιαζόμενη επίτευξη των στόχων εξακολουθεί να στηρίζεται σε ισχυρές οικονομικές προοπτικές, κάτι που, ωστόσο, είναι πηγή κινδύνων. Άλλοι κίνδυνοι όσον αφορά την επίτευξη των δημοσιονομικών στόχων συνδέονται με την αβεβαιότητα σχετικά με τον αντίκτυπο των πρόσφατων φορολογικών μέτρων. Επιπλέον, λαμβάνοντας υπόψη την παραδοχή επέλευσης των ενδεχόμενων υποχρεώσεων (που δεν περιλαμβάνονται στις προβλέψεις της Επιτροπής), το πρόγραμμα στηρίζεται σαφώς μεγαλύτερη συγκράτηση των δαπανών από ό, τι αναφερόταν στις προβλέψεις της Επιτροπής το 2017 και το 2018. Τέλος, δεν έχουν ακόμη προσδιοριστεί τα αναγκαία μέτρα στήριξης των προβλεπόμενων στόχων για το έλλειμμα για το 2018.

               (7)Στις 8 Αυγούστου 2016, το Συμβούλιο ζήτησε από την Ισπανία να θέσει τέλος στην κατάσταση υπερβολικού ελλείμματος έως το 2018, ιδίως δε να μειώσει το έλλειμμα της γενικής κυβέρνησης στο 4,6 % του ΑΕΠ το 2016, στο 3,1 % του ΑΕΠ το 2017 και στο 2,2 % του ΑΕΠ το 2018. Η βελτίωση αυτή του ισοζυγίου γενικής κυβέρνησης  θεωρήθηκε ότι συνάδει με επιδείνωση του διαρθρωτικού ισοζυγίου κατά 0,4 % του ΑΕΠ το 2016 και βελτίωσή του κατά 0,5 % του ΑΕΠ το 2017 και το 2018, βάσει των επικαιροποιημένων εαρινών προβλέψεων της Επιτροπής του 2016. Η Ισπανία επέτυχε ονομαστικό έλλειμμα 4,5 % του ΑΕΠ το 2016, ποσοστό ελαφρώς χαμηλότερο από τον στόχο που είχε θέσει το Συμβούλιο. Με βάση τις εαρινές προβλέψεις της Επιτροπής του 2017, το ονομαστικό έλλειμμα θα μειωθεί στο 3,2 % του ΑΕΠ το 2017 και περαιτέρω στο 2,6 % του ΑΕΠ το 2018, με την προϋπόθεση ότι δεν θα υπάρξει αλλαγή πολιτικής, ήτοι 0,1 % και 0,4 % του ΑΕΠ πάνω από τους στόχους για το ονομαστικό έλλειμμα που περιλαμβάνονται στο Πρόγραμμα Σταθερότητας και τους στόχους που όρισε το Συμβούλιο. Σε αντίθεση με το Πρόγραμμα Σταθερότητας, η πρόβλεψη δεν προϋποθέτει την επέλευση των ως άνω ενδεχόμενων υποχρεώσεων. Η αθροιστική δημοσιονομική προσπάθεια για την περίοδο 2016-2017 αναμένεται να ευοδωθεί οριακά, αλλά, με την προϋπόθεση ότι δεν θα υπάρξει αλλαγή πολιτικής, αναμένεται ότι το 2018 θα υπολείπεται σε σχέση με ό, τι είχε ζητηθεί από το Συμβούλιο. Επιπλέον, τον Αύγουστο του 2016, το Συμβούλιο κάλεσε την Ισπανία να λάβει μέτρα για τη βελτίωση του δημοσιονομικού της πλαισίου, αλλά το Πρόγραμμα Σταθερότητας δεν αναφέρει σχέδια ώστε να ενισχυθεί η συμβολή, στη διατηρησιμότητα των δημόσιων οικονομικών, του κανόνα για τις δαπάνες που προβλέπει ο νόμος περί σταθερότητας. Γενικά, το Συμβούλιο είναι της γνώμης ότι θα χρειαστούν περαιτέρω μέτρα, ιδίως το 2018, για τη συμμόρφωση με τις διατάξεις του Συμφώνου Σταθερότητας και Ανάπτυξης, και ειδικότερα με τους όρους της ειδοποίησης του Συμβουλίου της 8ης Αυγούστου 2016.

               (8)Η Ισπανία εξακολουθεί να μην διαθέτει σαφές και συνεπές πλαίσιο πολιτικής για τις δημόσιες συμβάσεις που να διασφαλίζει νομική συμμόρφωση, υψηλό επίπεδο ανταγωνισμού και οικονομικής αποδοτικότητα, ιδίως μέσω αποτελεσματικών μηχανισμών εκ των προτέρων και εκ των υστέρων ελέγχου, ενίσχυσης της διαφάνειας και του συντονισμού μεταξύ όλων των αναθετουσών αρχών και οντοτήτων σε όλα τα επίπεδα διακυβέρνησης. Η κυβέρνηση παρουσίασε κάποια μέτρα το 2017, τα οποία αποσκοπούν στη βελτίωση του συστήματος εποπτείας των δημοσίων συμβάσεων και τα οποία είναι υπό έγκριση από το κοινοβούλιο.

               (9)Η Ισπανία έχει σημειώσει σημαντική πρόοδο όσον αφορά την καταπολέμηση της διαφθοράς, ιδίως σε σχέση με τη διαφάνεια των διοικητικών αποφάσεων, και, πιο συγκεκριμένα, τη θέσπιση νομοθεσίας σχετικά περί διαφάνειας στη χρηματοδότηση των κομμάτων, τη δημοσιοποίηση των περιουσιακών στοιχείων και τις περιπτώσεις σύγκρουσης συμφερόντων. Ο στόχος τώρα μετατοπίζεται στην υλοποίηση των μέτρων αυτών. Ωστόσο, παρά την απότομη αύξηση των ερευνών που αφορούν περιπτώσεις διαφθοράς σε τοπικό και περιφερειακό επίπεδο, δεν έχουν εκπονηθεί εξατομικευμένες προληπτικές στρατηγικές για τον περιορισμό των κινδύνων διαφθοράς στις εν λόγω βαθμίδες διακυβέρνησης, ούτε υπάρχει κοινή στρατηγική πρόληψης σε όλες τις βαθμίδες διακυβέρνησης. Άλλα προβλήματα, όπως η έλλειψη νομοθεσίας για την προστασία των μαρτύρων δημοσίου συμφέροντος, ο βαθμός ανεξαρτησίας του προσφάτως συσταθέντος Γραφείου για τη Σύγκρουση Συμφερόντων και η έλλειψη ρύθμισης της εκπροσώπησης συμφερόντων, δεν έχουν ακόμη αποτελέσει αντικείμενο ειδικής παρακολούθησης. Ένα άλλο θέμα αφορά τις παρατεταμένες δικαστικές διαδικασίες για υποθέσεις διαφθοράς. Ενώ ο νόμος περί ποινικής δικονομίας τροποποιήθηκε το 2015 προκειμένου να περιοριστεί ο χρόνος που διατίθεται για τις έρευνες και να μειωθούν οι αδικαιολόγητες καθυστερήσεις σε ποινικές διαδικασίες, το μέτρο αυτό θα μπορούσε να οδηγήσει σε ατιμωρησία σε πολύπλοκες υποθέσεις διαφθοράς για τις οποίες οι προθεσμίες μπορεί να μην αρκούν ώστε να συγκεντρωθούν τα στοιχεία της υπόθεσης.

               (10)Παρά τον κανονικό συντελεστή ΦΠΑ που συνάδει με τον μέσον όρο της ΕΕ, η Ισπανία έχει σχετικά χαμηλά έσοδα από τον ΦΠΑ. Τούτο οφείλεται κυρίως στο ότι η Ισπανία εφαρμόζει εκτενώς εξαιρέσεις ή μειωμένους συντελεστές για διάφορα προϊόντα και υπηρεσίες. Ως εκ τούτου, η Ισπανία κατέγραψε τη μεγαλύτερη απόκλιση πολιτικής στην ΕΕ το 2014 (59 % σε σύγκριση με τον μέσον όρο της ΕΕ που είναι περίπου 44 %). Ομοίως, τα έσοδα της Ισπανίας από τους περιβαλλοντικούς φόρους είναι μεταξύ των χαμηλοτέρων στην ΕΕ, παρά τα μέτρα που έχουν ληφθεί τα τελευταία χρόνια, κυρίως στον τομέα της ενέργειας. Η φορολόγηση της ρύπανσης και της χρήσης των πόρων μπορεί να οδηγήσει σε αύξηση των εσόδων και να αποφέρει σημαντικά κοινωνικά και περιβαλλοντικά οφέλη. Υπάρχει επίσης μια κανονιστική διασπορά που έχει ως αποτέλεσμα ανομοιογενείς προσεγγίσεις όσον αφορά ορισμένους περιβαλλοντικούς φόρους σε περιφερειακό επίπεδο. Σε σχέση με τις δαπάνες, η κυβέρνηση ανέθεσε στην AIReF, την Ανεξάρτητη Δημοσιονομική Αρχή της Ισπανίας, να προβεί σε επανεξέταση των δημόσιων δαπανών η οποία θα καλύπτει όλα τα επίπεδα της γενικής κυβέρνησης. Η επανεξέταση μπορεί να συμβάλει στον εντοπισμό τομέων όπου οι ανάγκες για δαπάνες μπορούν να καλύπτονται με αποδοτικότερη χρήση των πόρων.

               (11)Η δημιουργία θέσεων απασχόλησης ήταν σημαντική κατά τα τελευταία έτη. Σε αυτήν συνέτειναν οι μεταρρυθμίσεις στην αγορά εργασίας και η συγκράτηση των μισθών. Η ανεργία μειώθηκε με ταχύ ρυθμό, αλλά εξακολουθεί να είναι μεταξύ των υψηλοτέρων στην ΕΕ, ιδίως μεταξύ των νέων και των ατόμων με χαμηλό επίπεδο δεξιοτήτων, γεγονός το οποίο ενέχει κινδύνους απομάκρυνσης από την αγορά εργασίας. Σχεδόν το ήμισυ των ανέργων έχει μείνει χωρίς εργασία για πάνω από ένα έτος. Η Ισπανία λαμβάνει μέτρα για την υποστήριξη των νέων, κυρίως με τη διεύρυνση των κριτηρίων επιλεξιμότητας των «Εγγυήσεων για τη νεολαία» και την ενίσχυση της εξατομικευμένης στήριξης των μακροχρόνια ανέργων. Η αποτελεσματικότητά τους εξαρτάται συν τοις άλλοις από την επίδοση των περιφερειακών δημόσιων υπηρεσιών απασχόλησης. Υπάρχουν περιθώρια βελτίωσης της συνεργασίας τους με τις κοινωνικές υπηρεσίες, προκειμένου να βελτιωθεί η παροχή διευρυμένων υπηρεσιών στα άτομα που αναζητούν εργασία, ιδίως στους μακροχρόνια άνεργους και τους δικαιούχους των συστημάτων εγγυήσεως του εισοδήματος. Ταυτόχρονα, η συνεργασία των δημόσιων υπηρεσιών απασχόλησης με τους εργοδότες θα μπορούσε να ενισχυθεί, ιδίως με την αύξηση του ποσοστού κενών θέσεων εργασίας που διαχειρίζονται οι υπηρεσίες απασχόλησης.

               (12)Η Ισπανία έχει ένα από τα υψηλότερα ποσοστά προσωρινής απασχόλησης στην ΕΕ, και πολλές συμβάσεις απασχόλησης ορισμένου χρόνου είναι πολύ μικρής διάρκειας. Τα ποσοστά μετάβασης από συμβάσεις ορισμένου χρόνου σε συμβάσεις αορίστου χρόνου είναι πολύ χαμηλά σε σύγκριση με τον μέσον όρο της ΕΕ. Η εκτεταμένη χρήση συμβάσεων ορισμένου χρόνου συνοδεύεται από χαμηλότερη αύξηση της παραγωγικότητας (μεταξύ άλλων μέσω της μείωσης των ευκαιριών κατάρτισης στον τόπο εργασίας), χειρότερες συνθήκες εργασίας και μεγαλύτερους κινδύνους φτώχειας. Οι πρόσφατες μεταρρυθμίσεις στην αγορά εργασίας φαίνεται ότι άμβλυναν ελαφρώς τον κατακερματισμό μεταξύ συμβάσεων ορισμένου και αορίστου χρόνου, η δε εν εξελίξει ενίσχυση των επιθεωρήσεων εργασίας παρουσιάζει θετικά αποτελέσματα όσον αφορά την αντιμετώπιση της κατάχρησης των συμβάσεων ορισμένου χρόνου. Ωστόσο, ορισμένα στοιχεία της ισπανικής αγοράς εργασίας ενδέχεται να εξακολουθούν να αποθαρρύνουν την πρόσληψη με συμβάσεις αορίστου χρόνου. Σε αυτά συμπεριλαμβάνεται η αβεβαιότητα σε περίπτωση νομικής διαφοράς κατόπιν απόλυσης, καθώς οι συγκριτικά υψηλές αποζημιώσεις απόλυσης των εργαζομένων με συμβάσεις αορίστου χρόνου. Επιπλέον, το σύστημα κινήτρων πρόσληψης παραμένει κατακερματισμένο και δεν στοχεύει αποτελεσματικά στην προώθηση της απασχόλησης αορίστου χρόνου. Η Ισπανία, αν και συγκρότησε πρόσφατα ομάδα εργασίας σχετικά με την ποιότητα της απασχόλησης, δεν έχει ακόμη εκπονήσει ολοκληρωμένο σχέδιο για την καταπολέμηση του κατακερματισμού της αγοράς εργασίας, μετά τη συμφωνία του 2014 μεταξύ της κυβέρνησης και των κοινωνικών εταίρων.

               (13)Εξακολουθούν να υπάρχουν ανισότητες ανάμεσα στις περιφέρειες και στα συστήματα όσον αφορά τις προϋποθέσεις επιλεξιμότητας των συστημάτων εγγυήσεων εισοδήματος και τη σύνδεση μεταξύ ενεργοποίησης και προστασίας. Ορισμένες κατηγορίες ευάλωτων νοικοκυριών παραμένουν εκτός των ρυθμίσεων εγγυημένου εισοδήματος. Η περιορισμένη αποτελεσματικότητα των συστημάτων εξηγείται εν μέρει από τις μεγάλες διαφορές επάρκειας και συνθηκών πρόσβασης των περιφερειακών συστημάτων ελάχιστου εισοδήματος και από τον κατακερματισμό του εθνικού συστήματος παροχών σε πολλαπλά συστήματα που απευθύνονται σε διάφορες κατηγορίες ατόμων που αναζητούν εργασία και τα οποία διαχειρίζονται διαφορετικές διοικητικές υπηρεσίες. Ο κατακερματισμός γεννά ασυνέχεια στη στήριξη που παρέχεται σε αυτούς που τη χρειάζονται και εμποδίζει την παροχή ολοκληρωμένων διαδικασιών. Ως απάντηση στις πολλαπλές προκλήσεις, έχει ξεκινήσει μελέτη για την αξιολόγηση της αποτελεσματικότητας των εθνικών και περιφερειακών συστημάτων στήριξης του εισοδήματος. Οι οικογενειακές παροχές δεν είναι κατάλληλα στοχευμένες. Επιπλέον, όταν λαμβάνεται υπόψη ο αντίκτυπος των εκπτώσεων φόρων, το σύστημα φορολόγησης-παροχών είναι, συνολικά, κατά τι παλινδρομικό (ήτοι ο συντελεστής φθίνει με την αύξηση της φορολογητέας αξίας). Επιπλέον, η χρήση των υπηρεσιών φροντίδας των παιδιών αυξάνεται αναλόγως με το οικογενειακό εισόδημα, γεγονός που υποδηλώνει ότι υπάρχουν φραγμοί στην πρόσβαση για τους γονείς με χαμηλό εισόδημα. Η παροχή υπηρεσιών μακροχρόνιας φροντίδας έχει βελτιωθεί, αλλά διαφέρει ανάλογα με την περιφέρεια, ενώ οι τρέχουσες ανάγκες δεν έχουν ακόμα καλυφθεί.

               (14)Τα μέτρια εκπαιδευτικά αποτελέσματα επηρεάζουν αρνητικά το μακροπρόθεσμο δυναμικό αύξησης της παραγωγικότητας στην Ισπανία. Παρά τις σημαντικές βελτιώσεις κατά τα τελευταία έτη, το ποσοστό πρόωρης εγκατάλειψης του σχολείου εξακολουθεί να είναι μεταξύ των υψηλοτέρων στην ΕΕ. Υπάρχουν μεγάλες διαφορές ανά περιφέρειες όσον αφορά την πρόωρη εγκατάλειψη του σχολείου και την απόδοση των μαθητών, ιδίως σε σχέση με βασικές δεξιότητες. Η επιμόρφωση των διδασκόντων και η εξατομικευμένη στήριξη των μαθητών συγκαταλέγονται μεταξύ των αιτίων της επιτυχημένης σχολικής εκπαίδευσης στις περιφέρειες με καλές επιδόσεις. Η Ισπανία έχει το δεύτερο υψηλότερο ποσοστό επανάληψης τάξεων στην ΕΕ, γεγονός που αυξάνει τον κίνδυνο της πρόωρης εγκατάλειψης της σχολικής φοίτησης, μειώνει τις προσδοκίες σχολικής επιτυχίας και επιβαρύνει το κόστος της εκπαίδευσης. Η απασχολησιμότητα των αποφοίτων τριτοβάθμιας εκπαίδευσης παραμένει σχετικά χαμηλή. Η μειωμένη κινητικότητα των φοιτητών και του ακαδημαϊκού προσωπικού, οι περιορισμένες ευκαιρίες πρακτικής άσκησης, η έλλειψη κινήτρων και η δυσκαμψία της πανεπιστημιακής διακυβέρνησης παραμένουν εμπόδια στη συνεργασία με τις επιχειρήσεις στον τομέα της εκπαίδευσης ή της έρευνας.

               (15)Η περαιτέρω προώθηση της έρευνας και της καινοτομίας θα ενίσχυε την παραγωγικότητα και την ανταγωνιστικότητα της Ισπανίας. Ωστόσο, οι επιδόσεις καινοτομίας μειώνονται και είναι πλέον σε χαμηλότερο επίπεδο από ό, τι το 2007, ενώ η υστέρηση της χώρας σε σχέση με τον μέσον όρο της ΕΕ έχει αυξηθεί με την πάροδο του χρόνου. Οι χαμηλές επιδόσεις καινοτομίας συμπίπτουν με μείωση των ιδιωτικών δαπανών Ε&Α και υποδηλώνουν αδυναμίες του πλαισίου διακυβέρνησης της έρευνας και της καινοτομίας. Η Κρατική Υπηρεσία Έρευνας, αρμόδια να διαχειρίζεται τη χρηματοδότηση της έρευνας και της καινοτομίας από την κεντρική κυβέρνηση, έχει αρχίσει να λειτουργεί από τις αρχές του 2017. Μέχρι σήμερα δεν υπάρχει συστηματικός πολυετής προγραμματισμός των προϋπολογισμών του προγράμματος στήριξης. Επίσης, η αποτελεσματικότητα των προγραμμάτων στήριξης δεν αξιολογείται συστηματικά ώστε να ενισχύσει τον σχεδιασμό και την υλοποίησή τους. Λόγω της έλλειψης κινήτρων και της δύσκαμπτης διακυβέρνησης των πανεπιστημίων, η συνεργασία δημόσιου και ιδιωτικού τομέα εξακολουθεί και αυτή να παρουσιάζει αδυναμίες, ενώ η κινητικότητα των ερευνητών μεταξύ δημόσιου και ιδιωτικού τομέα είναι χαμηλή. Ο συντονισμός μεταξύ βαθμίδων διακυβέρνησης δεν είναι ο βέλτιστος και, ως εκ τούτου, οι εθνικές και οι περιφερειακές πολιτικές δεν λειτουργούν σε απόλυτη συνέργεια.

               (16)Οι μικρές ισπανικές επιχειρήσεις τείνουν να έχουν σημαντικά χαμηλότερη παραγωγικότητα από τις αντίστοιχες επιχειρήσεις σε άλλα μεγάλα κράτη μέλη της ΕΕ. Λόγω της εξάπλωσης των μικρών επιχειρήσεων στην Ισπανία, το γεγονός αυτό έχει σημαντικές επιπτώσεις στην παραγωγικότητα σε ολόκληρη την οικονομία. Η μείωση των εμποδίων για τη σύσταση, τη λειτουργία και την ανάπτυξη επιχειρήσεων, θα οδηγούσε, συνεπώς, σε αύξηση των επενδύσεων και της παραγωγικότητας. Η ισπανική κυβέρνηση θέσπισε διάφορα μέτρα κατά τα τελευταία έτη που αποσκοπούν στη διευκόλυνση της σύστασης και της ανάπτυξης επιχειρήσεων. Η παγίωση και η πλήρης εφαρμογή αυτών των μεταρρυθμίσεων είναι απαραίτητη προκειμένου να αξιοποιηθούν πλήρως τα οφέλη τους. Ο νόμος για την ενότητα της αγοράς που εκδόθηκε το 2013 συνέβαλε στην αντιμετώπιση των πρόσθετων δαπανών για τους επιχειρηματίες που προκαλούνται από τις ουσιώδεις διαφορές και αλληλεπικαλύψεις κανονιστικών ρυθμίσεων για τις επιχειρήσεις ανά τις περιφέρειες. Η αυξανόμενη χρήση, εκ μέρους των επιχειρήσεων, του μηχανισμού καταγγελιών που προβλέπεται στον εν λόγω νόμο προς αναζήτηση επανόρθωσης έναντι των φραγμών πρόσβασης στην αγορά υποδηλώνει την πιθανή ανάγκη περαιτέρω απλούστευσης των διαδικασιών αδειοδότησης. Ο συντονισμός μεταξύ των αρμοδίων δημοσίων υπηρεσιών, μεταξύ άλλων και σε επίπεδο συνδιάσκεψης για τον τομέα, απαιτεί εντατικότερες προσπάθειες. Τούτο είναι ουσιαστικής σημασίας προκειμένου να εξασφαλιστεί ότι οι υφιστάμενες και μελλοντικές νομοθετικές πράξεις σε όλες τις βαθμίδες αντιμετωπίζουν αποτελεσματικά τους περιττούς φραγμούς εισόδου στην αγορά, μεταξύ άλλων και όσον αφορά τα νέα επιχειρηματικά μοντέλα της συνεργατικής οικονομίας. Στον τομέα του λιανικού εμπορίου, η διπλή αδειοδότηση για τα καταστήματα λιανικής πώλησης εξακολουθεί να περιορίζει χωρίς λόγο την είσοδο στην αγορά. Οι όροι πρόσβασης στην αγορά που προβλέπονται στη νομοθεσία στον τομέα των υπηρεσιών οχημάτων με οδηγό και στη νομοθεσία στον τομέα των υπηρεσιών  βραχυπρόθεσμης μίσθωσης καταλυμάτων σε περιφερειακό επίπεδο μπορεί να εμποδίζουν χωρίς λόγο την ισόρροπη ανάπτυξη της συνεργατικής οικονομίας. Η Ισπανία, κατά τους πρώτους μήνες του 2017, έλαβε μέτρα μόχλευσης του νόμου για την ενότητα της αγοράς, με χαρακτηριστικό παράδειγμα τον οδηγό, που εγκρίθηκε πρόσφατα, σχετικά με την εφαρμογή του και τον δημοσιευμένο  κατάλογο ορθών και αθέμιτων πρακτικών ως προς την εφαρμογή του.

               (17)Η ρύθμιση των επαγγελματικών υπηρεσιών παραμένει συγκριτικά περιοριστική. Προστατευτικά δικαιώματα («δραστηριότητες περιορισμένης πρόσβασης») χορηγούνται επιλεκτικά σε ορισμένους φορείς παροχής υπηρεσιών, εξαιρουμένων  άλλων με παρόμοια προσόντα. Για πολλά επαγγέλματα απαιτείται υποχρεωτική συμμετοχή σε επαγγελματική ένωση. Το επίπεδο των περιορισμών είναι υψηλότερο στην Ισπανία από ό, τι στον σταθμισμένο μέσον όρο της ΕΕ για τους πολιτικούς μηχανικούς, τους αρχιτέκτονες και τους ξεναγούς. Είναι χαμηλότερο από τον μέσον όρο της ΕΕ για τους πράκτορες διπλωμάτων ευρεσιτεχνίας και τους δικηγόρους, αν και η πρόσβαση στο επάγγελμα του δικηγόρου είναι πιο περιορισμένη από όλα τα άλλα επαγγέλματα στην Ισπανία.
                  13
                Το σχέδιο νόμου για τις επαγγελματικές υπηρεσίες, το οποίο προέβλεπε, μεταξύ άλλων, εξορθολογισμό της ιδιότητας του μέλους επαγγελματικής ένωσης, δεν έχει ακόμη εγκριθεί. Η μεταρρύθμιση αυτή προβλέπει επίσης αυξημένη διαφάνεια και λογοδοσία των επαγγελματικών φορέων, απελευθέρωση των δραστηριοτήτων αδικαιολόγητα περιορισμένης πρόσβασης και διασφάλιση της ενότητας της αγοράς όσον αφορά την πρόσβαση σε επαγγελματικές υπηρεσίες και την άσκηση των υπηρεσιών αυτών στην Ισπανία.

               (18)Στο πλαίσιο του Ευρωπαϊκού Εξαμήνου η Επιτροπή προέβη σε συνολική ανάλυση της οικονομικής πολιτικής της Ισπανίας και τη δημοσίευσε στην έκθεση του 2017 για τη χώρα. Επίσης, αξιολόγησε το Πρόγραμμα Σταθερότητας και το Εθνικό Πρόγραμμα Μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς την Ισπανία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Ισπανία αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων.

               (19)Υπό το πρίσμα της αξιολόγησης αυτής, το Συμβούλιο εξέτασε το Πρόγραμμα Σταθερότητας και η γνώμη του
                  14
                αποτυπώνεται ιδίως στη σύσταση 1 κατωτέρω.

               (20)Υπό το πρίσμα της εμπεριστατωμένης επισκόπησης της Επιτροπής και της εν λόγω αξιολόγησης, το Συμβούλιο εξέτασε το Εθνικό Πρόγραμμα Μεταρρυθμίσεων και το Πρόγραμμα Σταθερότητας. Οι συστάσεις που απηύθυνε σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 3 κατωτέρω,

               ΣΥΝΙΣΤΑ στην Ισπανία να αναλάβει δράση το 2017 και το 2018 προκειμένου:

               1.Να διασφαλίσει τη συμμόρφωση με την απόφαση του Συμβουλίου, της 8ης Αυγούστου 2016, με την οποία απευθύνεται ειδοποίηση στο πλαίσιο της διαδικασίας υπερβολικού ελλείμματος, συμπεριλαμβανομένων μέτρων για την ενίσχυση του δημοσιονομικού πλαισίου και του πλαισίου για τις δημόσιες συμβάσεις. Να προβεί σε διεξοδική επισκόπηση των δαπανών προκειμένου να εντοπίσει πιθανούς τομείς για βελτίωση της αποδοτικότητας των δαπανών.

               2.Να ενισχύσει τον συντονισμό μεταξύ των περιφερειακών υπηρεσιών απασχόλησης, των κοινωνικών υπηρεσιών και των εργοδοτών, ώστε να υπάρχει καλύτερη ανταπόκριση στις ανάγκες των ατόμων που αναζητούν εργασία και στις ανάγκες των εργοδοτών. Να λάβει μέτρα για την προώθηση της πρόσληψης βάσει συμβάσεων αορίστου χρόνου. Να αντιμετωπίσει τις περιφερειακές διαφορές και τον κατακερματισμό των συστημάτων εγγυήσεων εισοδήματος και να βελτιώσει τη στήριξη της οικογένειας, συμπεριλαμβανομένης της πρόσβασης σε ποιοτική φροντίδα των παιδιών. Να βελτιώσει τη διασύνδεση της αγοράς εργασίας με την τριτοβάθμια εκπαίδευση. Να αντιμετωπίσει τις περιφερειακές ανισότητες στα εκπαιδευτικά αποτελέσματα, ιδίως μέσω της επιμόρφωσης των διδασκόντων και της εξατομικευμένης στήριξης των μαθητών.

               3.Να διασφαλίσει επαρκείς και βιώσιμες επενδύσεις σε έρευνα και καινοτομία και να ενισχύσει τη διακυβέρνησή τους σε όλες τις βαθμίδες διακυβέρνησης. Να διασφαλίσει την πλήρη και έγκαιρη εφαρμογή του νόμου για την ενότητα της αγοράς για την ισχύουσα και την επικείμενη νομοθεσία.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  ΕΕ L 306 της 23.11.2011, σ. 25.

                     (3)
                  COM(2017) 508 final.

                     (4)
                  P8_ TA(2017)0038, P8_ TA(2017)0039 και P8_ TA(2017)0040.

                     (5)
                  COM(2016) 725 final.

                     (6)
                  COM(2016) 728 final.

                     (7)
                  ΕΕ C 92 της 24.3.2017, σ. 1.

                     (8)
                  SWD(2017) 74 final.

                     (9)
                  COM(2017) 90 final.

                     (10)
                  Άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου, ΕΕ L 347 της 20.12.2013, σ. 320.

                     (11)
                  COM(2014) 494 final.

                     (12)
                  Κυκλικά προσαρμοσμένο ισοζύγιο, μη συνυπολογιζομένων των εκτάκτων και άλλων προσωρινών μέτρων, όπως υπολογίσθηκε εκ νέου από την Επιτροπή με τη χρησιμοποίηση της από κοινού συμφωνηθείσας μεθοδολογίας.

                     (13)
                  COM(2016) 436 final.

                     (14)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.5.2016
            COM(2016) 337 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Ουγγαρίας για το 2016και τη διατύπωση γνώμης του Συμβουλίου σχετικά με το πρόγραμμα σύγκλισης της Ουγγαρίας για το 2016

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Ουγγαρίας για το 2016

                  και τη διατύπωση γνώμης του Συμβουλίου σχετικά με το πρόγραμμα σύγκλισης της Ουγγαρίας για το 2016

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 9 παράγραφος 2,

               Έχοντας υπόψη τη σύσταση της Ευρωπαϊκής Επιτροπής
                  2
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  3
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 26 Νοεμβρίου 2015, η Επιτροπή εξέδωσε την Ετήσια Επισκόπηση της Ανάπτυξης
                  4
               , με την οποία σηματοδοτήθηκε η έναρξη του Ευρωπαϊκού Εξαμήνου του 2016 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011, η Επιτροπή ενέκρινε την έκθεση του μηχανισμού επαγρύπνησης
                  5
               , στην οποία η Ουγγαρία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)Η έκθεση του 2016 για την Ουγγαρία
                  6
                δημοσιεύθηκε στις 26 Φεβρουαρίου 2016. Με την εν λόγω έκθεση αξιολογήθηκε η πρόοδος που σημείωσε η Ουγγαρία στην υλοποίηση των ειδικών για τη χώρα συστάσεων που εγκρίθηκαν από το Συμβούλιο στις 14 Ιουλίου 2015, καθώς και η πρόοδός της ως προς την επίτευξη των εθνικών της στόχων στο πλαίσιο της στρατηγικής «Ευρώπη 2020». Στην έκθεση περιλαμβανόταν επίσης η εμπεριστατωμένη επισκόπηση βάσει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή παρουσίασε τα αποτελέσματα της εμπεριστατωμένης επισκόπησης
                  7
               . Με βάση την ανάλυσή της, η Επιτροπή καταλήγει στο συμπέρασμα ότι η Ουγγαρία δεν παρουσιάζει μακροοικονομικές ανισορροπίες. Ειδικότερα, παρά το γεγονός ότι οι ανάγκες αναχρηματοδότησης του υψηλού εξωτερικού χρέους και το μερίδιο των μη εξυπηρετούμενων δανείων εξακολουθούν να αποτελούν πηγή ανησυχίας, οι κίνδυνοι που συνδέονται με τις εξωτερικές και εσωτερικές υποχρεώσεις έχουν μειωθεί.

               (3)Στις 29 Απριλίου 2016, η Ουγγαρία υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σύγκλισης του 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)Σχετικές ειδικές ανά χώρα συστάσεις λήφθηκαν υπόψη κατά τον προγραμματισμό των ευρωπαϊκών διαρθρωτικών και επενδυτικών ταμείων για την περίοδο 2014-2020. Όπως προβλέπεται στο άρθρο 23 του κανονισμού (ΕΕ) αριθ. 1303/2013, αν είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να προβεί σε επανεξέταση του οικείου συμφώνου εταιρικής σχέσης και των σχετικών προγραμμάτων και να προτείνει τροποποιήσεις. Η Επιτροπή έχει παράσχει περισσότερες λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες οδηγίες σχετικά με την εφαρμογή των μέτρων που συνδέουν την αποτελεσματικότητα των ευρωπαϊκών διαρθρωτικών και επενδυτικών ταμείων με τη χρηστή οικονομική διακυβέρνηση
                  8
               .

               (5)Το πρόγραμμα σύγκλισης αναφέρει ότι οι δημοσιονομικές επιπτώσεις της έκτακτης εισροής προσφύγων είναι σημαντικές και με προσθήκη της 6ης Μαΐου παρέχονται επαρκή αποδεικτικά στοιχεία για το εύρος και τη φύση του εν λόγω πρόσθετου δημοσιονομικού κόστους. Σύμφωνα με την αξιολόγηση της Επιτροπής, οι επιλέξιμες πρόσθετες δαπάνες ανήλθαν στο 0,04 % του ΑΕΠ το 2015 και, επί του παρόντος, δεν αναμένεται περαιτέρω πρόσθετο κόστος το 2016. Οι διατάξεις που ορίζονται στο άρθρο 5 παράγραφος 1 και στο άρθρο 6 παράγραφος 3 του κανονισμού (ΕΚ) αριθ. 1466/97 παρέχουν τη δυνατότητα να καλυφθούν αυτές οι πρόσθετες δαπάνες, διότι η εισροή προσφύγων συνιστά έκτακτο συμβάν και έχει σημαντικές επιπτώσεις στα δημόσια οικονομικά της Ουγγαρίας, ενώ δεν θα διακυβευόταν η βιωσιμότητα αν επιτρεπόταν προσωρινή απόκλιση από την πορεία προσαρμογής προς την επίτευξη του μεσοπρόθεσμου δημοσιονομικού στόχου. Κατά συνέπεια, έχει μειωθεί η απαιτούμενη προσαρμογή προς την κατεύθυνση του μεσοπρόθεσμου δημοσιονομικού στόχου για το 2015, προκειμένου να ληφθεί υπόψη το εν λόγω κόστος. Όσον αφορά το 2016, την άνοιξη του 2017 θα πραγματοποιηθεί οριστική αξιολόγηση, μεταξύ άλλων και σχετικά με τα επιλέξιμα ποσά, με βάση τα παρατηρούμενα στοιχεία που παρέχονται από τις αρχές της Ουγγαρίας.

               (6)Επί του παρόντος, η Ουγγαρία υπάγεται στο προληπτικό σκέλος του συμφώνου σταθερότητας και ανάπτυξης και υπόκειται στον κανόνα για το χρέος. Στο πρόγραμμα σύγκλισης του 2016, η κυβέρνηση σχεδιάζει την αύξηση του ονομαστικού ελλείμματος στο 2,4 % του ΑΕΠ έως το 2017 και, στη συνέχεια, τη σταδιακή του μείωση στο 1,2 % έως το 2020. Η κυβέρνηση σχεδιάζει να βελτιώσει σταδιακά το διαρθρωτικό ισοζύγιο ώστε να επιτύχει τον αναθεωρημένο μεσοπρόθεσμο δημοσιονομικό της στόχο —διαρθρωτικό έλλειμμα 1,5 % του ΑΕΠ— έως το 2019. Ωστόσο, το επανυπολογισθέν
                  9
                διαρθρωτικό έλλειμμα θα παραμείνει υψηλότερο από τον μεσοπρόθεσμο δημοσιονομικό στόχο. Σύμφωνα με το πρόγραμμα σύγκλισης, ο δείκτης δημόσιου χρέους προς το ΑΕΠ αναμένεται να μειωθεί σταδιακά από το 75,3 % το 2015 έως και κάτω του 67 % το 2020. Το μακροοικονομικό σενάριο στο οποίο βασίζονται οι εν λόγω δημοσιονομικές προβολές είναι, σε γενικές γραμμές, ευλογοφανές μέχρι το 2017, ενώ στη συνέχεια γίνεται όλο και ευνοϊκότερο. Δεν έχουν προσδιοριστεί επαρκώς τα αναγκαία μέτρα στήριξης των προγραμματισμένων στόχων για το έλλειμμα από το 2017 και έπειτα, ιδίως για το διάστημα μετά το 2017. Με βάση τις εαρινές προβλέψεις της Επιτροπής του 2016, υπάρχει υψηλός κίνδυνος σημαντικής απόκλισης από την απαιτούμενη προσαρμογή τόσο το 2016 όσο και, εφόσον οι πολιτικές μείνουν αμετάβλητες, το 2016 και το 2017 συνολικά. Ταυτόχρονα, προβλέπεται ότι η Ουγγαρία θα συμμορφωθεί με την τιμή αναφοράς για τη μείωση του χρέους το 2016 και το 2017. Με βάση την αξιολόγησή του όσον αφορά το πρόγραμμα σύγκλισης, και λαμβανομένων υπόψη των εαρινών προβλέψεων της Επιτροπής για το 2016, το Συμβούλιο είναι της γνώμης ότι υπάρχει κίνδυνος μη συμμόρφωσης της Ουγγαρίας με τις διατάξεις του συμφώνου σταθερότητας και ανάπτυξης. Ως εκ τούτου, θα χρειασθούν περαιτέρω μέτρα για τη διασφάλιση της συμμόρφωσης και για τα δύο έτη.

               (7)Οι εσωτερικές δημοσιονομικές ανισορροπίες έχουν μειωθεί και το τραπεζικό σύστημα έχει καταστεί λιγότερο ευάλωτο, αλλά εξακολουθούν να υπάρχουν προκλήσεις. Σημαντική πρόοδος έχει σημειωθεί όσον αφορά τη μείωση του χρέους του ιδιωτικού τομέα, που προηγουμένως εκφραζόταν ως επί το πλείστον σε ξένα νομίσματα. Η χορήγηση δανείων σε νοικοκυριά παρουσίασε ενδείξεις ανάκαμψης, ενώ δεν έχει ακόμη επιτευχθεί βελτίωση όσον αφορά τη χορήγηση δανείων σε επιχειρήσεις. Η κερδοφορία του τραπεζικού τομέα έχει αρχίσει να ανακάμπτει, με τη βοήθεια του βελτιωνόμενου οικονομικού περιβάλλοντος και της μετριοπάθειας των προηγούμενων πολιτικών έναντι των φόρων επί των τραπεζών. Ωστόσο, οι τράπεζες παραμένουν προσεκτικές όσον αφορά τις δανειοδοτήσεις τους, μολονότι παρουσιάζουν ικανοποιητική κεφαλαιοποίηση και υψηλή ρευστότητα. Η κυριότερη εναπομένουσα πρόκληση για τις τράπεζες είναι η μείωση του ακόμη υψηλού ποσοστού μη εξυπηρετούμενων δανείων που δυσχεραίνουν τη χορήγηση νέων δανείων και ασκούν πίεση επί των κερδών. Οι κίνδυνοι ενδεχόμενων υποχρεώσεων που συνδέονται με την αυξημένη κρατική ιδιοκτησία στον τραπεζικό τομέα παραμένουν υψηλοί.

               (8)Παρά τις σημαντικές πρόσφατες βελτιώσεις στις φορολογικές πολιτικές και τη φορολογική διοίκηση, η εξάρτηση της Ουγγαρίας από ειδικούς τομεακούς φόρους εξακολουθεί να αποτελεί δυνητικό εμπόδιο για τις επενδύσεις. Ο επιλεκτικός σχεδιασμός των εν λόγω φόρων οδηγεί σε στρεβλώσεις μεταξύ τομέων. Ενώ διάφοροι άλλοι ειδικοί τομεακοί φόροι εξακολουθούν να υφίστανται, η εισφορά πιστωτικών ιδρυμάτων έχει μειωθεί σημαντικά και οι προοδευτικοί συντελεστές του τέλους επιθεώρησης τροφίμων έχουν καταργηθεί. Η φορολογική επιβάρυνση της εργασίας όσον αφορά τα χαμηλά εισοδήματα παραμένει υψηλή, ιδίως για τους άτεκνους. Το γεγονός αυτό μπορεί να έχει αρνητικό αντίκτυπο στην απασχολησιμότητά τους, καθώς επίσης και να αποτελέσει εμπόδιο για τις επενδύσεις. Έχουν ληφθεί μέτρα για τη μείωση της φορολογικής επιβάρυνσης (μεταξύ άλλων, μείωση του ενιαίου φορολογικού συντελεστή του φόρου εισοδήματος φυσικών προσώπων κατά μία ποσοστιαία μονάδα και αύξηση του οικογενειακού αφορολόγητου ορίου για εργαζομένους με δύο παιδιά). Ωστόσο, τα μέτρα δεν είναι αρκετά καλά στοχευμένα ώστε να έχουν σημαντικό αντίκτυπο για τα χαμηλά εισοδήματα. Υπάρχουν δυνατότητες μετατόπισης της φορολόγησης από την εργασία σε τομείς λιγότερο στρεβλωτικούς για την ανάπτυξη. Έχουν ληφθεί διάφορα μέτρα για τη βελτίωση της συμμόρφωσης και τη μείωση του κόστους συμμόρφωσης, αν και το κόστος φορολογικής συμμόρφωσης παραμένει υψηλό. Παρά τις βελτιώσεις τα τελευταία έτη, η Ουγγαρία εξακολουθεί να αντιμετωπίζει προκλήσεις όσον αφορά την φοροεισπρακτική αποδοτικότητα . Η ουγγρική κυβέρνηση εξήγγειλε σημαντική θεσμική μεταρρύθμιση, που πρόκειται να δρομολογηθεί το 2016, με στόχο την αποδοτικότητα της φορολογικής διοίκησης.

               (9)Περιορισμένη πρόοδος σημειώθηκε όσον αφορά την προώθηση του ανταγωνισμού και της διαφάνειας στις δημόσιες συμβάσεις (για παράδειγμα με την έκδοση του νέου νόμου περί δημοσίων συμβάσεων, η συμμόρφωση του οποίου με το δίκαιο της ΕΕ δεν έχει ακόμη αξιολογηθεί), ενώ απρόβλεπτες κανονιστικές μεταβολές και διοικητικός φόρτος αποτελούν εμπόδιο για ιδιωτικές επιχειρήσεις και επενδύσεις. Από τον υψηλό αριθμό διαδικασιών με διαπραγμάτευση χωρίς δημοσίευση και αναθέσεων συμβάσεων με μία και μόνη προσφορά προκύπτει ότι το επίπεδο ανταγωνισμού στις δημόσιες συμβάσεις παραμένει χαμηλό. Δεν έχει χαραχθεί ακόμη ολοκληρωμένη στρατηγική για τις ηλεκτρονικές δημόσιες συμβάσεις που να στοχεύει στη βελτίωση της αποδοτικότητας και της διαφάνειας και ο κίνδυνος διαφθοράς παραμένει υψηλός. Θα χρειαστούν αλλαγές ώστε το νέο εθνικό πρόγραμμα δράσης κατά της διαφθοράς [National Anti-Corruption Action Programme (NAP)] για την περίοδο 2015-2018 να καταστεί αποδοτικότερο όσον αφορά την πρόληψη της διαφθοράς στους δημόσιους φορείς και την επιβολή αποτρεπτικών κυρώσεων. Η κυβέρνηση δεν έχει ανανεώσει την προηγούμενη δέσμευσή της για αναθεώρηση του νόμου του 2013 περί μαρτύρων δημοσίου συμφέροντος, ο οποίος δεν περιλαμβάνει διατάξεις για την κατάλληλη προστασία των μαρτύρων από αντίποινα. Τα σχέδια του NAP για αναθεώρηση του συστήματος δήλωσης περιουσιακών στοιχείων δεν είναι αρκετά φιλόδοξα, ενώ νέες νομοθετικές τροποποιήσεις που ψηφίστηκαν το 2015 εισήγαγαν ορισμένους περαιτέρω περιορισμούς στην δημόσια πρόσβαση σε πληροφορίες. Η κυβέρνηση έχει λάβει μέτρα ώστε να μειωθεί ο διοικητικός φόρτος, αλλά οι περιοριστικές κανονιστικές ρυθμίσεις της Ουγγαρίας σε τομείς υπηρεσιών και το ευμετάβλητο κανονιστικό περιβάλλον εξακολουθούν να αποτελούν πηγές ανησυχίας για τις επιχειρήσεις, προκαλώντας με τον τρόπο αυτό αβεβαιότητα στους επενδυτές. Οι περιορισμοί όσον αφορά τη σύσταση και τη λειτουργία στον τομέα του λιανικού εμπορίου αποτελούν σημαντικά εμπόδια εισόδου και επέκτασης. Το περιθώριο κέρδους στον ουγγρικό τομέα λιανικού εμπορίου είναι το τρίτο υψηλότερο στην ΕΕ και αυξάνεται συνεχώς την τελευταία δεκαετία, ενώ ο δείκτης αποδοτικής κατανομής πόρων είναι μεταξύ των χαμηλότερων στην ΕΕ.

               (10)Οι πρόσφατες εξελίξεις στην αγορά εργασίας είναι ευνοϊκές στην Ουγγαρία, με την ανεργία να έχει μειωθεί στα προ της κρίσης επίπεδα. Η δημιουργία θέσεων απασχόλησης στον ιδιωτικό τομέα αρχίζει να αυξάνεται, ενώ το πρόγραμμα δημοσίων έργων συνέβαλε επίσης στη μείωση της ανεργίας. Το εν λόγω πρόγραμμα αποτελεί τη βασική ενεργή πολιτική για την αγορά εργασίας στην Ουγγαρία. Το δημοσιονομικό του κόστος υπερτετραπλασιάστηκε κατά τα τελευταία πέντε έτη. Ωστόσο, το πρόγραμμα δεν φαίνεται να βελτιώνει αρκετά την επανένταξη των συμμετεχόντων στην ανοικτή αγορά εργασίας. Κατά το πρώτο εξάμηνο του 2015, το ποσοστό επιτυχούς εξόδου από το πρόγραμμα στην κανονική απασχόληση ήταν 13,1 %, αλλά περίπου το 60 % των ατόμων που εγκατέλειψαν το πρόγραμμα κατά την εν λόγω περίοδο επέστρεψε σε αυτό εντός 180 ημερών. Το γεγονός αυτό συνεπάγεται σημαντικό κίνδυνο εγκλωβισμού των συμμετεχόντων εντός του προγράμματος, ιδιαίτερα των ανειδίκευτων εργαζομένων και ατόμων που βρίσκονται σε μειονεκτούσες περιοχές. Μολονότι το πρόγραμμα απευθύνεται στους μακροχρόνια ανέργους, τους εργαζόμενους χαμηλής ειδίκευσης και τους ανέργους που ζουν σε μειονεκτούσες περιοχές, το 47 % των συμμετεχόντων το 2015 ήταν απόφοιτοι δευτεροβάθμιας ή τριτοβάθμιας εκπαίδευσης. Το ποσοστό των ανέργων που συμμετέχουν σε δημόσια έργα είναι επίσης σημαντικό σε κομητείες με εύρυθμα λειτουργούσες αγορές εργασίας. Η πρόσφατη μεταρρύθμιση των δημόσιων υπηρεσιών απασχόλησης ενδέχεται να τις καταστήσει λιγότερο αποτελεσματικές. Η διοικητική πολυπλοκότητα των διαχειριστικών διαδικασιών —επί του παρόντος η αρμοδιότητα για τις δημόσιες υπηρεσίες απασχόλησης κατανέμεται μεταξύ τεσσάρων υπουργείων— ενδέχεται να υπονομεύσει σημαντικά την αποτελεσματική καθοδήγηση και τον ενισχυμένο προσανατολισμό προς την επίτευξη αποτελεσμάτων. Η μέγιστη διάρκεια των παροχών ανεργίας (τρεις μήνες) είναι η χαμηλότερη στην ΕΕ και σημαντικά συντομότερη από το μέσο χρονικό διάστημα που απαιτείται για την εύρεση εργασίας. Οι δείκτες φτώχειας βελτιώνονται, αλλά παραμένουν υψηλοί, ειδικά μεταξύ των πλέον μειονεκτούντων ατόμων, ιδίως των Ρομά και των παιδιών. Η επάρκεια και η κάλυψη της κοινωνικής πρόνοιας εξακολουθεί να αποτελεί πρόκληση, ενώ οι πρόσφατες μεταρρυθμίσεις θα μπορούσαν να περιορίσουν περαιτέρω τις προϋποθέσεις για πρόσβαση σε ορισμένες παροχές.

               (11)Η μέση επίδοση των Ούγγρων μαθητών σε βασικές δεξιότητες ήταν κάτω του μέσου όρου της ΕΕ στο Πρόγραμμα Διεθνούς Αξιολόγησης Μαθητών (PISA) του ΟΟΣΑ για το 2012 και το ποσοστό των μαθητών με χαμηλές επιδόσεις αυξήθηκε μεταξύ του 2009 και του 2012. Η επίδραση του κοινωνικοοικονομικού υπόβαθρου και της τοποθεσίας του σχολείου στις εκπαιδευτικές επιδόσεις είναι μεταξύ των ισχυρότερων στην ΕΕ. Η επιλεκτικότητα του εκπαιδευτικού συστήματος καθιστά βαθύτερες τις διαφορές στις επιδόσεις μεταξύ μαθητών από διαφορετικούς τύπους σχολείων, διαφορές που μεγαλώνουν με την πάροδο του χρόνου. Η έλλειψη ισότιμης πρόσβασης σε ποιοτική κανονική εκπαίδευση είναι ιδιαίτερα οξυμένη στην περίπτωση των Ρομά. Με εξαίρεση την προσχολική εκπαίδευση, στην οποία υπήρξε σημαντική βελτίωση τα τελευταία έτη, οι διαφορές μεταξύ των ποσοστών ολοκλήρωσης σπουδών για μαθητές Ρομά και μη Ρομά σε όλες τις άλλες εκπαιδευτικές βαθμίδες, δηλ. την πρωτοβάθμια, τη δευτεροβάθμια και την τριτοβάθμια εκπαίδευση παραμένουν μεγάλες. Η πρόωρη εγκατάλειψη του σχολείου παραμένει υψηλή μεταξύ των Ρομά. Η Ουγγαρία θέσπισε σειρά μέτρων που αποσκοπούν στην αποτελεσματικότερη αντιμετώπιση των χαμηλών επιδόσεων. Ωστόσο, δεν είναι διαθέσιμες σημαντικές λεπτομέρειες σχετικά με την εφαρμογή των εν λόγω μέτρων, γεγονός που καθιστά δύσκολη την αξιολόγηση του δυνητικού αντίκτυπού τους. Δεν έχει ακόμη αναπτυχθεί συστημική προσέγγιση όσον αφορά την προώθηση κανονικής εκπαίδευσης χωρίς αποκλεισμούς. Το εξαγγελθέν σχέδιο εφαρμογής για τη στρατηγική κατά της πρόωρης εγκατάλειψης του σχολείου δεν έχει ακόμη δημοσιευθεί. Η μετάβαση από μια μορφή και βαθμίδα εκπαίδευσης σε άλλη παραμένει δύσκολη, ενώ πρόσφατες μεταρρυθμίσεις στην επαγγελματική εκπαίδευση μπορεί να την εμποδίσουν περαιτέρω.

               (12)Στο πλαίσιο του ευρωπαϊκού εξαμήνου η Επιτροπή διενέργησε σφαιρική ανάλυση της οικονομικής πολιτικής της Ουγγαρίας και τη δημοσίευσε στην έκθεση του 2016 για τη χώρα. Προέβη επίσης σε αξιολόγηση του προγράμματος σύγκλισης και του εθνικού προγράμματος μεταρρυθμίσεων, καθώς και των επακόλουθων ενεργειών σε συνέχεια των συστάσεων που διατυπώθηκαν προς την Ουγγαρία τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Ουγγαρία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ευρωπαϊκής Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 3 κατωτέρω.

               (13)Βάσει της αξιολόγησης αυτής, το Συμβούλιο εξέτασε το πρόγραμμα σύγκλισης και η γνώμη του
                  10
                αντικατοπτρίζεται ιδίως στη σύσταση 1 κατωτέρω.

               ΣΥΝΙΣΤΑ στην Ουγγαρία να αναλάβει δράση το 2016 και το 2017, προκειμένου:

               1.Ενόψει του υψηλού κινδύνου σημαντικής απόκλισης, να επιτύχει ετήσια δημοσιονομική προσαρμογή 0,3 % του ΑΕΠ προς την κατεύθυνση του μεσοπρόθεσμου δημοσιονομικού στόχου το 2016 και 0,6 % του ΑΕΠ το 2017, εκτός αν ο μεσοπρόθεσμος δημοσιονομικός στόχος επιτυγχάνεται με μικρότερη προσαρμογή, λαμβάνοντας τα απαραίτητα διαρθρωτικά μέτρα.

               2.Να μειώσει περαιτέρω τους ειδικούς τομεακούς φόρους και τη φορολογική επιβάρυνση όσον αφορά τα χαμηλά εισοδήματα. Να ενισχύσει τη διαφάνεια και τον ανταγωνισμό στον τομέα των δημόσιων συμβάσεων μέσω των ηλεκτρονικών δημόσιων συμβάσεων, της αύξησης της δημοσίευσης προσκλήσεων υποβολής προσφορών και της περαιτέρω βελτίωσης του πλαισίου καταπολέμησης της διαφθοράς. Να βελτιώσει το κανονιστικό περιβάλλον στους τομείς των υπηρεσιών και του λιανικού εμπορίου με την αντιμετώπιση των περιοριστικών κανονιστικών ρυθμίσεων και τη διασφάλιση προβλεψιμότητας.

               3.Να διευκολύνει τη μετάβαση από το πρόγραμμα δημοσίων έργων στην πρωτογενή αγορά εργασίας και να ενισχύσει άλλες ενεργές πολιτικές για την αγορά εργασίας. Να βελτιώσει την επάρκεια και την κάλυψη της κοινωνικής πρόνοιας και των παροχών ανεργίας. Να λάβει μέτρα για τη βελτίωση των εκπαιδευτικών αποτελεσμάτων και την αύξηση της συμμετοχής μειονεκτουσών ομάδων, ιδίως των Ρομά, στην κανονική εκπαίδευση χωρίς αποκλεισμούς.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  COM(2016) 337 final.

                     (3)
                  P8_TA(2016)0058, P8_TA(2016)0059, και P8_TA(2016)0060.

                     (4)
                  COM(2015) 690 final.

                     (5)
                  COM(2015) 691 final.

                     (6)
                  SWD(2016) 85 final.

                     (7)
                  COM(2016) 95 final.

                     (8)
                  COM(2014) 494 final.

                     (9)
                  Το διαρθρωτικό ισοζύγιο, όπως επανυπολογίστηκε από την Επιτροπή με βάση τις πληροφορίες του προγράμματος σύγκλισης και σύμφωνα με την από κοινού συμφωνηθείσα μεθοδολογία.

                     (10)
                  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97 του Συμβουλίου.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.5.2017
            COM(2017) 519 final
            Σύσταση για
            ΣΥΣΤΑΣΗ ΤΟΥ ΣΥΜΒΟΥΛΙΟΥ
            σχετικά με το εθνικό πρόγραμμα μεταρρυθμίσεων της Αυστρίας για το 2017και τη διατύπωση γνώμης του Συμβουλίου σχετικά με το πρόγραμμα σταθερότητας της Αυστρίας για το 2017

               Σύσταση για

               ΣΥΣΤΑΣΗ ΤΟΥ ΣΥΜΒΟΥΛΙΟΥ

               σχετικά με το εθνικό πρόγραμμα μεταρρυθμίσεων της Αυστρίας για το 2017

                  και τη διατύπωση γνώμης του Συμβουλίου σχετικά με το πρόγραμμα σταθερότητας της Αυστρίας για το 2017

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,

               Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών
                  1
               , και ιδίως το άρθρο 5 παράγραφος 2,

               Έχοντας υπόψη τη σύσταση της Ευρωπαϊκής Επιτροπής
                  2
               ,

               Έχοντας υπόψη τα ψηφίσματα του Ευρωπαϊκού Κοινοβουλίου
                  3
               ,

               Έχοντας υπόψη τα συμπεράσματα του Ευρωπαϊκού Συμβουλίου,

               Έχοντας υπόψη τη γνώμη της Επιτροπής Απασχόλησης,

               Έχοντας υπόψη τη γνώμη της Οικονομικής και Δημοσιονομικής Επιτροπής,

               Έχοντας υπόψη τη γνώμη της Επιτροπής Κοινωνικής Προστασίας,

               Έχοντας υπόψη τη γνώμη της Επιτροπής Οικονομικής Πολιτικής,

               Εκτιμώντας τα ακόλουθα:

               (1)Στις 16 Νοεμβρίου 2016, η Επιτροπή εξέδωσε την Ετήσια Επισκόπηση της Ανάπτυξης
                  4
               , με την οποία σηματοδοτήθηκε η έναρξη του Ευρωπαϊκού Εξαμήνου του 2017 σχετικά με τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 9-10 Μαρτίου 2017. Στις 16 Νοεμβρίου 2016, βάσει του κανονισμού (ΕΕ) αριθ. 1176/2011, η Επιτροπή ενέκρινε την έκθεση του μηχανισμού επαγρύπνησης
                  5
               , στην οποία η Αυστρία δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε επίσης σύσταση για Σύσταση του Συμβουλίου σχετικά με την οικονομική πολιτική της ζώνης του ευρώ. Η Σύσταση αυτή εγκρίθηκε από το Ευρωπαϊκό Συμβούλιο στις 9-10 Μαρτίου 2017 και εκδόθηκε από το Συμβούλιο στις 21 Μαρτίου
                  6
               .

               (2)Ως χώρα με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, η Αυστρία θα πρέπει να διασφαλίσει την πλήρη και έγκαιρη εφαρμογή της Σύστασης για τη ζώνη του ευρώ, που αντικατοπτρίζεται στην κατωτέρω σύσταση 1.

               (3)Η έκθεση χώρας του 2017 για την Αυστρία
                  7
                δημοσιεύθηκε στις 22 Φεβρουαρίου 2017. Στην έκθεση αξιολογήθηκαν η πρόοδος της Αυστρίας όσον αφορά την εφαρμογή των ειδικών ανά χώρα συστάσεων που εκδόθηκαν από το Συμβούλιο στις 12 Ιουλίου 2016, η συνέχεια που δόθηκε στις συστάσεις που είχαν εκδοθεί κατά τα προηγούμενα έτη και η πρόοδος της Αυστρίας ως προς την επίτευξη των εθνικών στόχων της στρατηγικής «Ευρώπη 2020».

               (4)Στις 21 Απριλίου 2017, η Αυστρία υπέβαλε το εθνικό πρόγραμμα μεταρρυθμίσεων για το 2017 και στις 2 Μαΐου 2017 η Αυστρία υπέβαλε το πρόγραμμα σταθερότητας για το 2017. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (5)Οι σχετικές ειδικές ανά χώρα συστάσεις ελήφθησαν υπόψη στα προγράμματα των κρατών μελών για τα Ευρωπαϊκά Διαρθρωτικά και Επενδυτικά Ταμεία (ΕΔΕΤ) που καλύπτουν την περίοδο 2014-2020. Όπως προβλέπεται στη νομοθεσία που διέπει τα ΕΔΕΤ
                  8
               , όταν είναι αναγκαίο για τη στήριξη της εφαρμογής των οικείων ειδικών ανά χώρα συστάσεων, η Επιτροπή μπορεί να ζητήσει από κράτος μέλος να επανεξετάσει και να τροποποιήσει τα οικεία προγράμματα ΕΔΕΤ. Η Επιτροπή έχει παράσχει περαιτέρω κατευθυντήριες γραμμές σχετικά με την εφαρμογή των εν λόγω κανόνων
                  9
               .

               (6)Η Αυστρία επί του παρόντος υπάγεται στο προληπτικό σκέλος του Συμφώνου Σταθερότητας και Ανάπτυξης και υπόκειται στον κανόνα για το χρέος. Στο πρόγραμμα σταθερότητας του 2017, η κυβέρνηση αναμένει ότι το ονομαστικό έλλειμμα θα βελτιωθεί στο 1,0 % του ΑΕΠ το 2017 και εν συνεχεία θα ανέλθει στο 0,3 % του ΑΕΠ το 2021. Ο μεσοπρόθεσμος δημοσιονομικός στόχος — διαρθρωτικό έλλειμμα 0,45 % του ΑΕΠ έως το 2016 και 0,5 % του ΑΕΠ στο εξής — προβλέπεται να επιτευχθεί το 2019. Σύμφωνα με το πρόγραμμα σταθερότητας, ο δείκτης του χρέους γενικής κυβέρνησης προς το ΑΕΠ αναμένεται να μειωθεί σταδιακά στο 71,0 % το 2021 από 84,6 % το 2016. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές είναι ευνοϊκό, με την παραδοχή της έντονης αύξησης των επενδύσεων και των εξαγωγών το 2017 και το 2018.

               (7)Το πρόγραμμα σταθερότητας αναφέρει ότι ο δημοσιονομικός αντίκτυπος των έκτακτων ροών προσφύγων και των σχετικών μέτρων ασφαλείας είναι σημαντικός και παρέχει επαρκή στοιχεία σχετικά με την έκταση και τον χαρακτήρα αυτών των πρόσθετων δημοσιονομικών δαπανών. Σύμφωνα με την Επιτροπή, οι επιλέξιμες πρόσθετες δαπάνες ανήλθαν το 2016 στο 0,25 % του ΑΕΠ για την έκτακτη εισροή προσφύγων και στο 0,04 % του ΑΕΠ για τα μέτρα ασφαλείας. Το 2017 ο συμπληρωματικός αντίκτυπος των μέτρων ασφαλείας σε σύγκριση με το 2016 εκτιμάται επί του παρόντος στο 0,01 % του ΑΕΠ. Σύμφωνα με τις διατάξεις του άρθρου 5 παράγραφος 1 και του άρθρου 6 παράγραφος 3 του κανονισμού (ΕΚ) αριθ. 1466/97, επιτρέπεται η ανάληψη των εν λόγω πρόσθετων δαπανών, δεδομένου ότι η εισροή προσφύγων, καθώς και η σοβαρότητα της τρομοκρατικής απειλής συνιστούν ασυνήθεις περιστάσεις, ο αντίκτυπός τους στα δημόσια οικονομικά της Αυστρίας είναι σημαντικός και η βιωσιμότητα δεν διακυβεύεται αν επιτραπεί προσωρινή απόκλιση από την πορεία προσαρμογής με στόχο την επίτευξη του μεσοπρόθεσμου δημοσιονομικού στόχου. Ως εκ τούτου, η απαιτούμενη προσαρμογή με στόχο την επίτευξη του μεσοπρόθεσμου δημοσιονομικού στόχου για το 2016 έχει μειωθεί, προκειμένου να ληφθούν υπόψη οι πρόσθετες δαπάνες που αφορούν τους πρόσφυγες και τα μέτρα ασφαλείας. Όσον αφορά το 2017, η τελική αξιολόγηση, μεταξύ άλλων όσον αφορά τα επιλέξιμα ποσά, θα πραγματοποιηθεί την άνοιξη του 2018 βάσει των καταγεγραμμένων στοιχείων, όπως αυτά παρέχονται από τις αυστριακές αρχές.

               (8)Στις 12 Ιουλίου 2016 το Συμβούλιο συνέστησε στην Αυστρία να διασφαλίσει ότι η απόκλιση από τον μεσοπρόθεσμο δημοσιονομικό στόχο περιορίζεται στο περιθώριο που συνδέεται με τον δημοσιονομικό αντίκτυπο της έκτακτης εισροής προσφύγων
                  10
                και να επιτύχει προς τον σκοπό αυτό ετήσια δημοσιονομική προσαρμογή της τάξης του 0,3 % του ΑΕΠ το 2017, εκτός αν ο μεσοπρόθεσμος δημοσιονομικός στόχος επιτευχθεί με λιγότερη προσπάθεια. Με βάση τις εαρινές προβλέψεις του 2017 της Επιτροπής, το διαρθρωτικό ισοζύγιο πρέπει να παραμείνει σταθερό το 2017, λαμβανομένων υπόψη των περιθωρίων που χορηγήθηκαν. Από τις προβλέψεις της Επιτροπής προκύπτει ότι υπάρχει κίνδυνος κάποιας απόκλισης από την απαίτηση αυτή το 2017. Το 2018, με βάση τις εαρινές προβλέψεις του 2017 της Επιτροπής, η Αυστρία θα πρέπει να διασφαλίσει ότι ο ονομαστικός ρυθμός αύξησης των καθαρών πρωτογενών δημόσιων δαπανών
                  11
                δεν θα υπερβεί το 2,2 %, ποσοστό που αντιστοιχεί σε βελτίωση του διαρθρωτικού ισοζυγίου κατά 0,3 % του ΑΕΠ
                  12
               . Σε περίπτωση μη αλλαγής των πολιτικών, η Αυστρία θα διέτρεχε τον κίνδυνο κάποιας απόκλισης από την απαίτηση αυτή το 2018. Ταυτόχρονα, προβλέπεται ότι η Αυστρία θα συμμορφωθεί με τον κανόνα για το χρέος το 2017 και το 2018. Γενικά, το Συμβούλιο είναι της γνώμης ότι η Αυστρία πρέπει να είναι έτοιμη να λάβει περαιτέρω μέτρα για να εξασφαλίσει τη συμμόρφωση το 2017 και το 2018.

               (9)Οι δαπάνες για συντάξεις και ιατροφαρμακευτική περίθαλψη ενέχουν μέτριο κίνδυνο δημοσιονομικής βιωσιμότητας μεσοπρόθεσμα και μακροπρόθεσμα, λόγω της ταχείας γήρανσης του πληθυσμού. Οι δημόσιες δαπάνες της Αυστρίας για τις συντάξεις είναι σχετικά υψηλές σε σύγκριση με την υπόλοιπη Ευρώπη και αναμένεται να αυξηθούν κατά 0,5 ποσοστιαίες μονάδες του ΑΕΠ έως το 2060. Το ποσοστό αυτό συγκρίνεται με τον μέσο όρο της ΕΕ, ο οποίος αναμένεται να μειωθεί κατά 0,2 ποσοστιαίες μονάδες του ΑΕΠ την ίδια περίοδο. Η πραγματική ηλικία συνταξιοδότησης, η οποία εξακολουθεί να είναι χαμηλή παρά τις πρόσφατες μεταρρυθμίσεις, αποτελεί μία από τις βασικές αιτίες για τις υψηλότερες συνταξιοδοτικές δαπάνες. Επί του παρόντος είναι 60 έτη και 3 μήνες, πολύ κάτω από τον μέσο όρο της ΕΕ που είναι 63 έτη και 6 μήνες για τους άνδρες και 62 έτη και 6 μήνες για τις γυναίκες (2014). Επιπλέον, η ισχύουσα νόμιμη ηλικία συνταξιοδότησης για τις γυναίκες, δηλαδή τα 60 έτη, είναι μεταξύ των χαμηλότερων στην ΕΕ, και θα αρχίσει να εναρμονίζεται με αυτή των ανδρών μόλις το 2024. Η σύνδεση της νόμιμης ηλικίας συνταξιοδότησης με τις αλλαγές στο προσδόκιμο ζωής θα συνέβαλε στην εξασφάλιση της βιωσιμότητας των συντάξεων στο πλαίσιο της δημογραφικής γήρανσης, συμβάλλοντας επίσης στην αύξηση της πραγματικής ηλικίας συνταξιοδότησης.

               (10)Όσον αφορά την ιατροφαρμακευτική περίθαλψη, οι δημόσιες δαπάνες αναμένεται να αυξηθούν σημαντικά μεσοπρόθεσμα και μακροπρόθεσμα από τα ήδη υψηλά επίπεδα, δηλαδή κατά 1,3 ποσοστιαίες μονάδες του ΑΕΠ έως το 2060, σε σύγκριση με τον μέσο όρο της ΕΕ που είναι 0,9 ποσοστιαίες μονάδες. Η βασική αιτία για τις υψηλές δαπάνες ιατροφαρμακευτικής περίθαλψης είναι ο μεγάλος νοσοκομειακός τομέας, ενώ η λιγότερο δαπανηρή εξωνοσοκομειακή περίθαλψη δεν αξιοποιείται επαρκώς. Το ποσοστό των νοσοκομειακών δαπανών στις συνολικές δαπάνες για την ιατροφαρμακευτική περίθαλψη είναι από τα υψηλότερα στην ΕΕ. Ως εκ τούτου, οι πρόσφατες πρωτοβουλίες που έχουν ως στόχο την ενίσχυση της παροχής πρωτοβάθμιας φροντίδας πρέπει να εφαρμοστούν πλήρως, μεταξύ άλλων με τη στήριξη νέων χρηματοδοτικών συμφωνιών μεταξύ των παρόχων ιατροφαρμακευτικής περίθαλψης και των ταμείων κοινωνικής ασφάλισης. Επιπλέον, ο νοσοκομειακός τομέας της Αυστρίας δεν χρησιμοποιεί επαρκώς τις αποτελεσματικές διαδικασίες δημοσίων συμβάσεων, όπως είναι η υποβολή προσφορών σε επίπεδο ΕΕ (0,23 % του ΑΕΠ σε σύγκριση με 0,62 % του μέσου όρου της ΕΕ), η συγκέντρωση των δημοσίων συμβάσεων και τα κριτήρια ανάθεσης συμβάσεων που δεν συνδέονται με την τιμή.

               (11)Ο νόμος του 2017 για τη δημοσιονομική εξισορρόπηση συνέβαλε στην απλούστευση των οικονομικών σχέσεων μεταξύ των διαφόρων επιπέδων διακυβέρνησης στην Αυστρία. Ωστόσο, το δημοσιονομικό πλαίσιο της Αυστρίας εξακολουθεί να είναι εξαιρετικά πολύπλοκο όσον αφορά τις αρμοδιότητες και τις ρυθμίσεις χρηματοδότησης και πάσχει ακόμα από δυσαρμονίες μεταξύ των περιορισμένων εξουσιών άντλησης εσόδων και των ευρύτερων αρμοδιοτήτων δαπανών των τοπικών κυβερνήσεων και της ομοσπονδιακής κυβέρνησης.

               (12)Ενώ η φορολογική μεταρρύθμιση του 2016 μείωσε τη φορολογική επιβάρυνση από 49,5 % σε 46,7 %, αυτή παραμένει σχετικά υψηλή σε σύγκριση με τον μέσο όρο της ΕΕ που είναι 40,6 % (τα στοιχεία αναφέρονται σε ένα μόνο πρόσωπο με μέσο εισόδημα χωρίς παιδιά). Αν δεν γίνει τιμαριθμική αναπροσαρμογή των φορολογικών κλιμακίων, η φορολογική επιβάρυνση θα αυξηθεί εκ νέου σταδιακά ως αποτέλεσμα της υπαγωγής σε υψηλότερες φορολογικές κλίμακες. Αντιθέτως, οι περισσότερο φιλοαναπτυξιακές πηγές εσόδων, όπως οι περιοδικοί φόροι ακίνητης περιουσίας, αξιοποιούνται ελλιπώς, κυρίως διότι η φορολογική βάση είναι παρωχημένη. Τα έσοδα από περιοδικούς φόρους ακίνητης περιουσίας στην Αυστρία είναι ιδιαίτερα χαμηλά, και αντιστοιχούν σε ποσοστό 0,2 % του ΑΕΠ, σε σύγκριση με τον μέσο όρο της ΕΕ που ανερχόταν σε ποσοστό 1,6 % του ΑΕΠ το 2014. Ομοίως, ο τεκμαρτός φορολογικός συντελεστής επί της ενέργειας στην Αυστρία είναι σχετικά χαμηλός, γεγονός που καταδεικνύει το ανεκμετάλλευτο περιθώριο για περιβαλλοντικούς φόρους, οι οποίοι περιλαμβάνουν επίσης θετικά κίνητρα συμπεριφοράς.

               (13)Ενώ η αγορά εργασίας σημειώνει καλύτερες επιδόσεις στην Αυστρία από ό,τι στις περισσότερες χώρες της ΕΕ, εξακολουθούν να υπάρχουν προκλήσεις. Ειδικότερα, το δυναμικό των γυναικών για την αγορά εργασίας δεν αξιοποιείται επαρκώς, όπως αποτυπώνεται στο υψηλό μισθολογικό χάσμα μεταξύ των δύο φύλων, το οποίο μεταξύ άλλων οφείλεται στο υψηλό ποσοστό της μερικής απασχόλησης. Το 2015 η μισθολογική διαφορά μεταξύ των δύο φύλων ήταν 21,7 %, σε σύγκριση με τον μέσο όρο της ΕΕ που είναι 16,3 %. Το υψηλό και άνω του μέσου όρου ποσοστό των γυναικών που εργάζονται με μερική απασχόληση οφείλεται σε μεγάλο βαθμό στις ευθύνες φροντίδας των παιδιών και των ηλικιωμένων. Ο αριθμός των θέσεων βρεφονηπιακής φροντίδας για παιδιά κάτω των 3 ετών ανήλθε στο 25,5 % το 2015, εξακολουθώντας να είναι σημαντικά χαμηλότερος από τον στόχο της Βαρκελώνης, δηλαδή 33 %.

               (14)Η Αυστρία έχει ήδη υπερβεί τους εθνικούς της στόχους για την εκπαίδευση στο πλαίσιο της στρατηγικής «Ευρώπη 2020». Ωστόσο, τα αποτελέσματα όσον αφορά την εκπαίδευση εξαρτώνται σε μεγάλο βαθμό από το κοινωνικοοικονομικό υπόβαθρο, όπως επιβεβαιώθηκε από τα αποτελέσματα της έρευνας PISA του ΟΟΣΑ το 2015. Επιπλέον, τα εκπαιδευτικά αποτελέσματα των μαθητών που προέρχονται από οικογένειες μεταναστών είναι κατά πολύ χειρότερα από τα αντίστοιχα των γηγενών μαθητών. Το 2015 οι μαθητές που δεν έχουν γεννηθεί στην Αυστρία είχαν τρεις φορές μεγαλύτερες πιθανότητες να εγκαταλείψουν το σχολείο πριν ολοκληρώσουν την ανώτερη δευτεροβάθμια εκπαίδευση από τους γηγενείς μαθητές. Η πρόκληση της ενσωμάτωσης επηρεάζει επίσης τα παιδιά των μεταναστών που έχουν γεννηθεί στην Αυστρία. Επιπλέον, η Αυστρία είναι αντιμέτωπη με προκλήσεις προκειμένου να ενσωματώσει μεγάλο αριθμό αιτούντων άσυλο και προσφύγων στο εκπαιδευτικό της σύστημα.

               (15)Οι εξελίξεις στον τραπεζικό τομέα καταδεικνύουν μια σταθερή, αν και αργή, βελτίωση. Η κεφαλαιοποίηση των αυστριακών τραπεζών εξακολουθεί να είναι χαμηλότερη από εκείνη των ομολόγων της ΕΕ και η ικανότητά τους να παράγουν κέρδη στην εγχώρια αγορά τελεί υπό πίεση. Όσον αφορά τις διεθνείς δραστηριότητες, η ποιότητα των στοιχείων ενεργητικού και η αποδοτικότητα βελτιώθηκαν περαιτέρω σε διάφορες αγορές της Κεντρικής, Ανατολικής και Νοτιοανατολικής Ευρώπης, αλλά εξακολουθούν να υπάρχουν θύλακες τρωτότητας. Εν τω μεταξύ, η αύξηση των τιμών των ακινήτων και η αναβίωση του ενυπόθηκου δανεισμού υπογραμμίζουν τη σημασία των μακροπροληπτικών μέτρων.

               (16)Η αύξηση των επενδύσεων στην Αυστρία επανήλθε το 2016, αλλά οι επενδύσεις από ΜΜΕ και στον τομέα των υπηρεσιών εξακολουθούν να παρουσιάζουν αδυναμίες. Η Αυστρία έχει αναγνωρίσει τον ρόλο που διαδραματίζουν η δημιουργία επιχειρήσεων και η σταθερή ανάπτυξη για τις νέες επενδύσεις (δηλαδή πέραν των επενδύσεων αντικατάστασης) και για την αντίστοιχη δημιουργία θέσεων εργασίας. Ως εκ τούτου, η Αυστρία έχει θέσει φιλόδοξους στόχους για να διευκολύνει την ψηφιακή μετατροπή, καθώς και για να αντιμετωπίσει τον παραδοσιακά χαμηλό ρυθμό δημιουργίας επιχειρήσεων (7,4 % σε σύγκριση με 10,8 % κατά μέσο όρο στην ΕΕ) και ανάπτυξης των επιχειρήσεων (ποσοστό επιχειρήσεων υψηλής ανάπτυξης 7,3 % σε σύγκριση με 9,2 % κατά μέσο όρο στην ΕΕ). Έχουν ήδη εξαγγελθεί ορισμένα ειδικά μέτρα, τα οποία συνδυάζουν τη μείωση των επενδυτικών φραγμών με τη βελτίωση των συνθηκών πλαισίου για τη χρηματοδότηση ιδίων κεφαλαίων, προώθηση της επιχειρηματικότητας και φορολογικά κίνητρα.

               (17)Εξακολουθούν να υφίστανται υψηλοί κανονιστικοί φραγμοί στον τομέα των επιχειρηματικών υπηρεσιών και στα νομοθετικώς κατοχυρωμένα επαγγέλματα, καθώς το επίπεδο των περιορισμών είναι υψηλότερο από τον μέσο όρο της ΕΕ, ιδίως για τους αρχιτέκτονες και μηχανικούς. Επιπλέον, για τα εν λόγω επαγγέλματα, καθώς και για τους δικηγόρους, τους λογιστές/φοροτεχνικούς συμβούλους, τους πράκτορες διπλωμάτων ευρεσιτεχνίας, τους μεσίτες ακινήτων και τους ξεναγούς, το ποσοστό αύξησης των επιχειρήσεων είναι αισθητά χαμηλότερο από τον μέσο όρο της ΕΕ, γεγονός που φαίνεται να υποδηλώνει σχετικά χαμηλό δυναμισμό και ανταγωνισμό στις επαγγελματικές υπηρεσίες στην Αυστρία. Οι φραγμοί αυτοί περιλαμβάνουν, μεταξύ άλλων, 1) περιορισμούς στο μετοχικό κεφάλαιο και την εταιρική μορφή για τους αρχιτέκτονες, τους μηχανικούς και τους συμβούλους σε θέματα διπλωμάτων ευρεσιτεχνίας, 2) πολυτομεακούς περιορισμούς για τους αρχιτέκτονες και τους μηχανικούς, καθώς και 3) ιδιαίτερα ευρύ πεδίο αποκλειστικών δραστηριοτήτων για τους αρχιτέκτονες, τους μηχανικούς και τους ξεναγούς. Η μείωση των εν λόγω φραγμών θα μπορούσε να έχει ως αποτέλεσμα την εντατικοποίηση του ανταγωνισμού, οδηγώντας στην είσοδο περισσότερων επιχειρήσεων στην αγορά και σε οφέλη για τους καταναλωτές όσον αφορά τις χαμηλότερες τιμές. Τον Ιανουάριο του 2017 διατυπώθηκαν ειδικές συστάσεις ανά επάγγελμα σε ανακοίνωση της Επιτροπής, στο πλαίσιο δέσμης μέτρων για την αντιμετώπιση των εμποδίων στις αγορές υπηρεσιών
                  13
               .

               (18)Η Αυστρία έχει καταβάλει σημαντικές προσπάθειες για την υποδοχή των αιτούντων άσυλο και την ένταξη των προσφύγων, καθώς και άλλων μεταναστών. Ωστόσο, η ένταξη στην αγορά εργασίας των ατόμων που προέρχονται από οικογένειες μεταναστών, ιδίως των γυναικών που έχουν γεννηθεί εκτός της ΕΕ και των προσφύγων που αναζητούν εργασία, εξακολουθεί να συνιστά πρόκληση.

               (19)Στο πλαίσιο του Ευρωπαϊκού Εξαμήνου, η Επιτροπή διενήργησε εμπεριστατωμένη ανάλυση της οικονομικής πολιτικής της Αυστρίας και τη δημοσίευσε στην έκθεση του 2017 για τη χώρα. Επίσης, αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί στην Αυστρία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στην Αυστρία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων.

               (20)Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του
                  14
                αποτυπώνεται ιδίως στην κατωτέρω σύσταση 1.

               ΣΥΝΙΣΤΑ στην Αυστρία να λάβει μέτρα το 2017 και το 2018 προκειμένου:

               1.Να συνεχίσει τη δημοσιονομική της πολιτική σύμφωνα με τις απαιτήσεις του προληπτικού σκέλους του Συμφώνου Σταθερότητας και Ανάπτυξης, το οποίο συνεπάγεται επίτευξη του μεσοπρόθεσμου δημοσιονομικού στόχου το 2018, λαμβανομένου υπόψη του περιθωρίου που συνδέεται με ασυνήθεις περιστάσεις. Να εξασφαλίσει τη βιωσιμότητα του συστήματος ιατροφαρμακευτικής περίθαλψης και του συνταξιοδοτικού συστήματος. Να εξορθολογίσει και να απλουστεύσει τις αρμοδιότητες μεταξύ των διαφόρων βαθμίδων διακυβέρνησης και να ευθυγραμμίσει τις αρμοδιότητες χρηματοδότησης και δαπανών.

               2.Να βελτιώσει τη συμμετοχή των γυναικών στην αγορά εργασίας, μεταξύ άλλων και με την παροχή υπηρεσιών φροντίδας πλήρους απασχόλησης. Να βελτιώσει τις εκπαιδευτικές επιδόσεις των μειονεκτούντων νέων ατόμων, ιδίως εκείνων που προέρχονται από οικογένειες μεταναστών. Να ενισχύσει τις επενδύσεις στον τομέα των υπηρεσιών μειώνοντας τους διοικητικούς και κανονιστικούς φραγμούς, καθώς και διευκολύνοντας την είσοδο στην αγορά και την ανάπτυξη των επιχειρήσεων.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  ΕΕ L 209 της 2.8.1997, σ. 1.

                     (2)
                  COM(2017) 519 final.

                     (3)
                  P8_ TA(2017)0038, P8_ TA(2017)0039 και P8_ TA(2017)0040.

                     (4)
                  COM(2016) 725 final.

                     (5)
                  COM(2016) 728 final.

                     (6)
                  2017/C92/01

                     (7)
                  SWD(2017) 85 final.

                     (8)
                  Άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 του Συμβουλίου, ΕΕ L 347 της 20.12.2013, σ. 320.

                     (9)

                        COM(2014) 494 final.

                     (10)
                  Επιτρέπεται στην Αυστρία να αποκλίνει από τον μεσοπρόθεσμο δημοσιονομικό στόχο της το 2017 και το 2018 κατά τον πρόσθετο δημοσιονομικό αντίκτυπο ο οποίος αφορά την έκτακτη εισροή προσφύγων και τα μέτρα ασφαλείας που ελήφθησαν το 2015 και το 2016 αντίστοιχα, δεδομένου ότι οι προσωρινές παρεκκλίσεις μεταφέρονται σε κάθε περίπτωση για συνολική περίοδο τριών ετών.

                     (11)
                  Οι καθαρές δημόσιες δαπάνες αποτελούνται από τις συνολικές δημόσιες δαπάνες εξαιρουμένων των δαπανών για τόκους, των δαπανών για προγράμματα της Ένωσης που αναπληρώνονται στο σύνολό τους από ενωσιακά κονδύλια και των αλλαγών μη διακριτικής ευχέρειας στη χρηματοδότηση των παροχών ανεργίας. Ο εθνικά χρηματοδοτούμενος ακαθάριστος σχηματισμός παγίου κεφαλαίου εξομαλύνεται σε επίπεδο τετραετίας. Συνυπολογίζονται τα μέτρα διακριτικής ευχέρειας ή οι αυξήσεις εσόδων που είναι υποχρεωτικές διά νόμου. Τα έκτακτα μέτρα από πλευράς τόσο εσόδων όσο και δαπανών συμψηφίζονται.

                     (12)
                  Για την Αυστρία η απαίτηση προσαρμογής το 2018 λαμβάνει υπόψη το περιθώριο που χορηγήθηκε για το 2016 και συνδέεται με ασυνήθεις περιστάσεις, δεδομένου ότι οι προσωρινές παρεκκλίσεις μεταφέρονται για περίοδο τριών ετών.

                     (13)
                  COM(2016) 820 final, COM(2016) 821 final, COM(2016) 822 final, COM(2016) 823 final, COM(2016) 824 final.

                     (14)
                  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.


 22. 6. 91                            Επίσημη Εφημερίδα των Ευρωπαϊκών Κοινοτήτων                            Αριθ. C 163/3
                                                             II
                                               (Προπαρασκευαστικές πράξεις)
                                                    ΕΠΙΤΡΟΠΗ
              Σχέδιο σύστασης του Συμβουλίου σχετικά με τα κοινά κριτήρια που αφορούν την επάρκεια πόρων και
                                       παροχών στα συστήματα κοινωνικής προστασίας
                                                       (91/C 163/03)
                                                    COM(91) 161 τελικό
                                   (Υποβλήθηκε από την Επιτροπή στις 13 Μαίου 1991)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                          πουν σαφώς στην οικονομική και κοινωνική ολοκλήρωση
                                                                 των ενδιαφερόμενων ατόμων
Έχοντας υπόψη:
                                                                ότι η ανεπάρκεια, η ανομοιογένεια και η αβεβαιότητα των
                                                                πόρων δεν επιτρέπουν στους θιγόμενους να συμμετέχουν
τη συνθήκη για την ίδρυση της Ευρωπαϊκής Οικονομικής            κανονικά στην οικονομική και κοινωνική ζωή της κοινω
Κοινότητας, και ιδίως το άρθρο 235,                             νίας στην οποία ζουν, ούτε να ενταχθούν με επιτυχία σε μια
                                                                διαδικασία οικονομικής και κοινωνικής ολοκλήρωσης, και
                                                                ότι είναι επομένως σημαντικό να αναγνωριστεί στους πλέον
το σχέδιο σύστασης που υπέβαλε η Επιτροπή,                      άπορους, στο πλαίσιο μιας συνολικής και ολοκληρωμένης
                                                                πολιτικής υποστήριξης της ένταξης τους, το δικαίωμα πρό
                                                                σβασης σε επαρκείς, σταθερούς και προβλέψιμους πόρους*
τη γνώμη του Ευρωπαϊκού Κοινοβουλίου,
                                                                ότι το Συμβούλιο και οι υπουργοί κοινωνικών υποθέσεων
τη γνώμη της Οικονομικής και Κοινωνικής Επιτροπής,
                                                                που συνήλθαν στα πλαίσια του Συμβουλίου εξέδωσαν, στις
                                                                29 Σεπτεμβρίου 1989, ψήφισμα σχετικά με την καταπολέ
Εκτιμώντας:                                                     μηση του κοινωνικού αποκλεισμού ('), το οποίο υπογραμ
                                                                μίζει ότι η καταπολέμηση του κοινωνικού αποκλεισμού
                                                                θεωρείται σημαντική συνιστώσα της κοινωνικής διάστασης
ότι, για την ενίσχυση της κοινωνικής συνοχής στα πλαίσια        της εσωτερικής αγοράς*
της Κοινότητας, απαιτείται η προώθηση της αλληλεγγύης
απέναντι στα πλέον άπορα και ευάλωτα άτομα"
                                                                ότι ο κοινοτικός χάρτης των θεμελιωδών κοινωνικών δικαι
                                                                ωμάτων των εργαζομένων αναγνωρίζει πανηγυρικά στο
ότι οι διαδικασίες κοινωνικού αποκλεισμού και οι κίνδυνοι       προοίμιο του, καθώς και στα άρθρα 10 και 25, την ανάγκη
περιθωριοποίησης αυξάνονται και διαφοροποιούνται κατά           καταπολέμησης του κοινωνικού αποκλεισμού και εξασφά
τη διάρκεια της τελευταίας δεκαετίας, ιδιαίτερα λόγω των        λισης επαρκών πόρων και παροχών προς αυτό το σκοπό*
συνδυασμένων εξελίξεων στην αγορά εργασίας και ειδικό
τερα με την αύξηση της μακροχρόνιας ανεργίας, από τη μια
πλευρά, και στις οικογενειακές δομές και ειδικότερα με την      ότι η Επιτροπή περιέλαβε αυτό το θεμελιώδες ζήτημα της
επέκταση των περιπτώσεων απομόνωσης, από την άλλη ·             καταπολέμησης του κοινωνικού αποκλεισμού στο πρό
                                                                γραμμα δράσης της σχετικά με την εφαρμογή του κοινο
                                                                τικού χάρτη των θεμελιωδών κοινωνικών δικαιωμάτων των
ότι οι γενικές αναπτυξιακές πολιτικές, που μπορούν να συμ      εργαζομένων, επισημαίνοντας ιδιαίτερα το ενδιαφέρον για
βάλουν στην αναχαίτιση των διαρθρωτικών εξελίξεων που           μια κοινοτική πρωτοβουλία που να απευθύνεται, επιδει
διαπιστώνονται, πρέπει να συνοδεύονται από ειδικές,             κνύοντας πνεύμα αλληλεγγύης, στους πολίτες της Κοινό
συστηματικές και ολοκληρωμένες πολιτικές ολοκλήρωσης*           τητας που βρίσκονται σε πιο μειονεκτική θέση, μεταξύ των
                                                                οποίων συμπεριλαμβάνονται οι ηλικιωμένοι, των οποίων η
ότι είναι σκόπιμο, συνεπώς, να συνεχιστούν οι προσπάθειες       κατάσταση πολύ συχνά ισοδυναμεί με αυτή των ατόμων
και να ισχυροποιηθούν τα επιτεύγματα των κοινωνικών             που αποκλείονται από την αγορά εργασίας*
πολιτικών, καθώς και να προσαρμοστούν οι πολιτικές αυτές
στον πολύπλευρο χαρακτήρα του κοινωνικού αποκλεισμού,
πράγμα που απαιτεί το συνδυασμό των διαφόρων ανα
γκαίων μορφών άμεσης βοήθειας με μέτρα που να αποβλέ           (') ΕΕ αριθ. C 277 της 31. 10. 1989.
 ---pagebreak--- Αριθ. C 163/4                         Επίσημη Εφημερίδα των Ευρωπαϊκών Κοινοτήτων                                22. 6. 91
ότι η θέσπιση ενός εγγυημένου χρηματικού ποσού πόρων                 ρούνται και με την προϋπόθεση, ασφαλώς, ότι οι
και παροχών στα συστήματα κοινωνικής προστασίας πρέπει               περίοδοι ισχύος του δικαιώματος είναι περιορι
να λαμβάνει υπόψη τις διαφορετικές οργανωτικές και οικο             σμένες, αλλά ανανεώσιμες,
νομικές δομές αυτών των συστημάτων και να συνδυάζεται
με τη στρατηγική σύγκλισης των πολιτικών κοινωνικής προ
στασίας που προβλέπεται στο προαναφερόμενο πρόγραμμα              5. αυτή η μορφή ενίσχυσης αποτελεί βοηθητικό μέτρο
δράσης και ενθαρρύνεται ύστερα από το Συμβούλιο Κοινω               της γενικής κοινωνικής προστασίας,
νικών Υποθέσεων της 29ης Σεπτεμβρίου 1989"
                                                                  6. εφαρμογή, μαζί με αυτό το δικαίωμα, των μέτρων
ότι το Ευρωπαϊκό Κοινοβούλιο έχει εκφραστεί υπέρ της                 που απαιτούνται για την οικονομική και κοινωνική
καθιέρωσης σε όλα τα κράτη μέλη ενός ελάχιστου εγγυη                ένταξη των ενδιαφερόμενων ατόμων, και ιδίως την
μένου εισοδήματος που θα συμβάλλει στην ένταξη των φτω              αυτόματη πρόσβαση τους στην προστασία της υγείας
χότερων πολιτών στην κοινωνία (')·                                   και σε δικαιώματα, υπηρεσίες ή παροχές, ιδιαίτερα
                                                                     όσον αφορά τη στέγαση και την επαγγελματική
ότι η Οικονομική και Κοινωνική Επιτροπή συνέστησε                    κατάρτιση'
επίσης την καθιέρωση ενός ελάχιστου κοινωνικού μισθού
που θα αποτελεί ταυτόχρονα όριο ασφαλείας για τους άπο
ρους, καθώς και αναγκαίο μοχλό για την κοινωνική επανέ        Γ. να μεθοδεύσουν την εφαρμογή αυτού του δικαιώματος
              2
νταξη τους ( ) ·                                                  σύμφωνα με τις ακόλουθες πρακτικές κατευθύνσεις:
ότι η συνθήκη δεν προβλέπει, για την υλοποίηση αυτών των          1. — να καθοριστεί, με βάση το κόστος διαβίωσης και
στόχων, άλλα μέσα δράσης από τα μέσα του άρθρου 235,                     το ύψος των τιμών στο υπόψη κράτος μέλος, και
                                                                         για διάφορους τύπους και μεγέθη νοικοκυριών,
                                                                         το ύψος των εκτιμούμενων πόρων που επαρκούν
ΣΥΝΙΣΤΑ ΣΤΑ ΚΡΑΤΗ ΜΕΛΗ:                                                  για την κάλυψη των βασικών αναγκών πέρα από
                                                                         την ίδια την επιβίωση,
Α. να αναγνωρίσουν, στο πλαίσιο ενός συνολικού και ολο
                                                                     — να καθοριστούν, ενδεχομένως, τα συμπληρωμα
     κληρωμένου συστήματος καταπολέμησης του κοινω
                                                                         τικά ποσά που αντιστοιχούν σε ειδικές ανάγκες,
     νικού αποκλεισμού, ένα γενικό υποκειμενικό δικαίωμα
     για επαρκή εγγυημένα χρηματικά ποσά πόρων και
     παροχών, και να προσαρμόσουν, συνεπώς, στο βαθμό                — για τον καθορισμό αυτών των ποσών, να χρησι
     που απαιτείται, σύμφωνα με τις αρχές και τις κατευθύν              μοποιηθούν οι κατάλληλοι δείκτες, ιδιαίτερα το
     σεις που εκτίθενται παρακάτω, το σύστημα κοινωνικής                 μέσο εισόδημα στο κράτος μέλος, τα στατιστικά
     προστασίας τους*                                                    στοιχεία για την κατανάλωση των νοικοκυριών,
                                                                        ή ο ελάχιστος νόμιμος μισθός, αν υπάρχει,
Β. να μεθοδεύσουν την αναγνώριση αυτού του δικαιώ                   — να καθιερωθούν τρόποι περιοδικής αναπροσαρ
     ματος σύμφωνα με τις ακόλουθες γενικές αρχές:                       μογής των ποσών αυτών, σύμφωνα με τους δεί
                                                                         κτες, ώστε να εξασφαλίζεται η κάλυψη των ανα
                                                                        γκών,
     1. επιβεβαίωση ενός γενικού υποκειμενικού δικαιώ
        ματος, με βάση τις ανάγκες,
                                                                  2. να καταβάλλεται στα άτομα των οποίων οι πόροι,
     2. γένεση αυτού του δικαιώματος για όλα τα άτομα                υπολογιζόμενοι σε επίπεδο ατομικό ή νοικοκυριού,
        που διαμένουν, σύμφωνα με τις σχετικές εθνικές και           είναι χαμηλότεροι από το ποσό που καθορίζεται
        κοινοτικές διατάξεις, στην επικράτεια του κράτους            έτσι, προσαυξημένο ενδεχομένως με τα κατάλληλα
        μέλους,                                                      συμπληρωματικά ποσά, χρηματική βοήθεια ίση με τη
                                                                     διαφορά που να τους επιτρέπει να διαθέτουν αυτό το
                                                                     ποσό,
     3. γένεση αυτού του δικαιώματος για όλα τα άτομα
        που δεν διαθέτουν πόρους τουλάχιστον ίσους με ένα
        καθορισμένο εγγυημένο ποσό, υπό τον όρο της δια          3. να εκδοθούν οι αναγκαίες διατάξεις ώστε η εμβέλεια
        θεσιμότητας προς εργασία των ενήλικων ατόμων των             της χορηγούμενης χρηματικής ενίσχυσης να μην
        οποίων η ηλικία, η υγεία και η οικογενειακή κατά            περιορίζεται από την εφαρμογή των κανόνων που
        σταση τους επιτρέπουν να ασκήσουν επαγγελματική              ισχύουν στους τομείς της φορολογίας, των αστικών
        δραστηριότητα,                                               υποχρεώσεων και της κοινωνικής ασφάλισης,
     4. απόκτηση αυτού του δικαιώματος χωρίς όριο διάρ           4. να εκδοθούν οι αναγκαίες διατάξεις για να δίνεται
        κειας ισχύος, στο βαθμό που οι όροι πρόσβασης πλη-           στα ενδιαφερόμενα άτομα η κατάλληλη κοινωνική
                                                                     υποστήριξη, συγκείμενη, ιδίως, από μέτρα όπως η
0) ΕΕ αριθ. C 262 της 10. 10. 1988.                                  υποδοχή, η πληροφόρηση και η παροχή του ευεργε
(2) ΕΕ αριθ. C 221 της 28. 8. 1989.                                  τήματος της πενίας,
 ---pagebreak--- 2 2 β ^                               Επίσημη Εφημερίδα των Ευρωπαϊκών Κοινοτήτων                           Αρι^^β^
    ^.ναεγκρι^ούν,γι τα άτομα που έ^ουν την απαιτού           Ε. να εφαρμοστούν τα μέτρα που προβλέπονται από την
        μενη ηλικία και ικανότητα προ^ εργασία, μέτρα που           παρούσα σύστασηκατάτρόποσταοιακό,που τροπο
        να αποβλέπουν στη συμμέτοχη του^ηστην αύξηση                ποιείται ενο^ομένω^ ανάλογα με τι^ κατηγορίες ηλι
        τη^συμμετο^του^ στην απασ^όλησηησε ενέρ                    κία^, σε οιάστημα πέντε ετών μετά την έκοοσητη^
        γειες κατάρτισης για την έναρξηητην επανέναρξη         ΣΤ^ναεκοο^ούν οι κατάλληλες οιατάξει^ για τη συστημα
        δραστηριότητας                                              τική συλλογή πληροφοριών σχετικά μετοπών μπορούν
                                                                    τα ενδιαφερόμενα άτομα να αξιοποιήσουν τα μέτρα
    β. να ληφθούν τα αναγκαία μέτρα ώστε τα πλέον                   αυτά και για τη διεξαγωγή μια^με^ο^ικη^ αξιολόγησης
        άπορα άτομα να ενημερωθούν επαρκών για το                   τη^ εφαρμογής του^ και των αποτελεσμάτων του^,
        οικαίωμααυτό^ να απλοποιη^ούνόσο το δυνατόν
        περισσότερο οι διοικητικές ^ια^ικασίε^ και οι τρόποι   ΧΑ^^ΑΤΟ^ΧΟ^ΟΑντο,Ζ^ΤΑΑ^ΟΤΑ^^^Τ^Ο^Η^
        ελέγχου των πόρων και των περιπτώσεων σχετικά με       Ρ ν α εντείνει και να οργανώσει, σε συνεργασία με τα
        την απόκτηση αυτού του δικαιώματος να κα^ιερω             κράτη μέλη, τη συστηματική ανταλλαγή πληροφοριών
        ^ούν απλοί, γρήγοροι καιαποτελεσματικοί τρόποι            καιεμπειριωνκαιτη συνέβη αξιολόγησητωνε^νικων
        οωρεάνπροσφυγη^σεανεξάρτητου^τρίτου^,όπω^                 διατάξεων που έ^ουνεκοο^εΡ
        τα^ικαστηρια^
                                                              2.να υποβάλει στο Συμβούλιο, στο Ευρωπαϊκό Κοινοβούλιο
                                                                  και στην Οικονομική και ΚοινωνικηΕπιτροπη,σε διά
Α   να εξασφαλιστεί αυτότοεγγυημένοποσόπόρωνκαι                   στημα τριών ετών από την έκοοση τη^ παρούσας
    παρο^ωνστο πλαίσιο τωνσυστημάτωνπρόνοια^τη^                   σύστασης και στη συνέπεια να υποβάλλει τακτικά,
    κοινωνικη^προστασία^ νακα^οριστούνοιοιατυπω                   έκθεση που να περιγράφει, με βάσητι^ πληροφορίες που
    σει^,να^ρηματοοοτη^είτο κόστος και να οργανω^είη              ^α τη^ γίνονται από τα κράτη μέλη, την πρόοοο που
    οια^είριση και η εφαρμογή σύμφωνα με την εθνική               σημειώνεται καιταεμπόοια που συναντώνται κατάτην
    νομοθεσία και πρακτικά                                        εφαρμογή.